title: K. D. Sethna

text: K. D. Sethna opiskeli Bombayn yliopistossa ja aloitti vuonna 1927 Ashramissa, jossa hänestä tuli yksi Sri Aurobindon varhaisimpia oppilaita. Sri Aurobindo antoi hänelle myös nimen ”Amal Kiran” vuonna 1930. Sethna toimitti "Mother India" -lehteä lähes puolen vuosisadan ajan vuodesta 1949.


title: K. D. Sethna

text: Hindulaisuudestaan huolimatta Sethna oli syntyjään parsilainen.


title: Valokuvapaperi

text: Valokuvapaperi on paperia, joka on päällystetty valoherkillä kemikaaleilla, yleensä hopeakloridilla, -bromidilla tai jodidilla, ja jota käytetään valokuvien teossa. Valottamatonta valokuvaperia ei saa altistaa valolle, koska sen jälkeen sitä ei enää voi käyttää. Valokuvia tehdessä valokuvapaperi avataan paketista vasta pimiössä.


title: Valokuvapaperi

text: Harrastekuvaajat käyttävät yleensä mustavalkopaperia. Värivalokuvia varten on olemassa erilaista paperia.


title: Pimiö

text: Pimiö (valokuvalaboratorio) on tila, jota käytetään valokuvien kehitykseen. Pimiössä voidaan käsitellä filmejä tai valokuvapaperia niin, etteivät ne valotu tarkoituksettomasti. Pimiöitä on käytetty jo 1800-luvun loppupuolelta. Pimiön voi harrastelija rakentaa kotonaan tilaan jonka saa täysin pimennettyä. Yksinkertaista kuvien vedostamista varten pimiön varustukseen tarvitaan mm. negatiivien suurennuskone, alan liikkeestä hankittava suojavalo, valokuvapaperia, altaat sekä kemikaalit (kehite ja kiinnite). Filmin kehittämistä varten riittää, että sen saa täysin pimeässä laitettua kehityspurkkiin - loput voi hoitaa huoneenvalossa.


title: Pimiö

text: Pimiössä voidaan kehittää mustavalko- tai värivalokuvia. Kun filmi on valotettu, se on ensin kehitettävä. Filmi kierretään spiraalille, joka laitetaan valotiiviiseen tankkiin. Tankista voi kätevästi vaihtaa kemikaalit prosessin aikana. Mustavalkofilmin kehitysprosessin eri vaiheet ovat kehitys, keskeytys (huuhtelu), kiinnitys, loppuhuuhtelu sekä kuivaus. Kun filmi on kehitetty, voidaan siitä vedostaa kuvia. Mustavalkopaperin kehitysprosessiin l. vedostukseen valmiilta negatiivilta sisältyy neljä vaihetta: valokuvauspaperin valotus negatiivin projisoivalla suurennuskojeella ja paperin kemiallinen käsittely kolmessa nesteessä: kehite, keskeyte (tai vain huuhtelu) ja kiinnite. Värifilmeille ja -papereille nämä prosessit ovat erilaiset.


title: Pimiö

text: Pankromaattisia mustavalkofilmejä täytyy käsitellä ennen kehitysprosessia täysin pimeässä (poikkeuksena n.s. päivänvalotankki), mutta ortokromaattisten filmien ja valokuvapapereiden kanssa voidaan käyttää suojavaloa helpottamaan työskentelyä. Ortokromaattiset filmit ja mustavalkopaperit eivät ole punaiselle valolle herkkiä, joten suojavalo on usein elokuvistakin tuttu punainen, mutta se voi olla muunkin värinen nykyisillä papereilla. Värikuvat valotetaan useimmiten pimeässä, sillä paperi on kaikille spektrin väreille sensitiivinen, lukuun ottamatta jyrkkää pudotusta herkkyydessä n. 590 nm:n kohdalla. Niinpä värivedostuksessa voidaan käyttää erityistä suojavaloa, joka hohtaa himmeästi hyvin kapealla alueella juuri tuon 590 nm:n aallonpituudella. Pienen totuttelun jälkeen työskentely sujuu tässäkin valaistuksessa eikä tarvitse haparoida täysin pimeässä.


title: Pimiö

text: Värivalokuvauksen suosio ja toisaalta kameraseuroissa kiertäneet paikkansapitämättömät huhut sen kehitysprosessin monimutkaisuudesta laskivat 1980- ja 1990-luvuilla pimiötyöskentelyn suosiota valokuvauksen harrastajien keskuudessa. Myöhemmin nopeasti yleistyneen digitaalisen valokuvauksen myötä pimiöt ovat käyneet yhä harvinaisemmiksi, sillä nykyisin filmikuvat useimmiten skannataan ja sitten tulostetaan tai teetetään vedokset ammattilaboratorioissa.


title: Justin Rose

text: Justin Peter Rose (s. 30. heinäkuuta 1980 Johannesburg, Etelä-Afrikka) on englantilainen golfaaja, major-voittaja ja olympiavoittaja vuodelta 2016.


title: Justin Rose

text: Rose nousi ensimmäistä kertaa julkisuuteen vuoden 1998 Britannian avoimessa golfturnauksessa 17-vuotiaana amatöörinä, kun hän onnistui viimeisellä reiällä lyömään suoraan väylältä reikään birdien, ollen lopulta neljäs. Hän siirtyi ammattilaiseksi seuraavalla viikolla, mutta karsiutui viimeisiltä kierroksilta 21 kertaa peräkkäin.


title: Justin Rose

text: Rose voitti ensimmäisen ammattilaiskilpailunsa, Etelä-Afrikassa pelatun Dunhill Championshipin vuonna 2002. Hänet oli rankattu golfin virallisella ranking-listalla maailman 33. parhaaksi miesgolfinpelaajaksi vuonna 2003. Vuonna 2004 hän pelasi pääosin Amerikassa PGA Tourilla. Rose ei kuitenkaan saavuttanut kovinkaan suurta menestystä ja putosi 50 parhaan joukosta ranking-listalla. Hänen sijoituksensa lasku jatkui alkuvuonna 2005, ja hän päätti lopettaa kokonaan European Tourilla pelaamisen, keskittyen Yhdysvaltain kentille. Rosen suorituksiin tämä ei vaikuttanut, ja vuoden puolessavälissä hän oli pudonnut sadan parhaan joukosta. Saman vuoden elokuussa Rose päätti palata takaisin European Tourille. Hänen vuoden 2005 paras sijoituksensa tuli myöhemmin samalla viikolla, kun hän johti Buick Championshipia ennen päätöskierrosta, jolla putosi kolmanneksi. Hän sai vielä loppuvuodesta vielä muutaman hyvän sijoituksen.


title: Justin Rose

text: Syyskuussa 2006 pelatussa Kanadan avoimessa turnauksessa Rose johti PGA Tourin kilpailua ensimmäistä kertaa ennen viimeistä kierrosta. Englantilaisen harmiksi hänen kierroksensa (74 lyöntiä) ei riittänyt voittoon. Hän sijoittui toiseksi Disney Resort Tournamentissa ja oli 47. eniten ansainnut golfaaja 1,629 miljoonan dollarin turnauspalkkioillaan. Marraskuussa 2006 Rose voitti Australian Mastersin, joka oli samalla hänen ensimmäinen voittonsa neljään vuoteen. Hänen hyvät sijoituksensa jatkuivat, kun hän sijoittui vuoden 2007 US Mastersissa viidenneksi. Rose oli rankingissa ensimmäistä kertaa 20 parhaan joukossa 2007, ollen 17.


title: Justin Rose

text: Vuoden 2012 Ryder Cupissa Rosella oli merkittävä rooli Euroopan joukkueen voittaessa Yhdysvallat nousemalla viimeisenä päivänä historiallisesti voittoon neljän pisteen takaa-ajoasemasta. Rose toi Euroopalle finaalipäivänä pisteen voittamalla Phil Mickelsonin.


title: Justin Rose

text: 16. kesäkuuta 2013 Rose voitti ensimmäisen Major-turnauksensa ottamalla Merionin kentällä Yhdysvalloissa Yhdysvaltain avointen mestaruuden ensimmäisenä englantilaisena sitten vuoden 1970, jolloin turnauksen voitti Tony Jacklin. Jaetulle toiselle sijalle kahden lyönnin päähän Rosesta jäivät Yhdysvaltojen Phil Mickelson ja Australian Jason Day. Voittonsa ansiosta Rose nousi maailmanlistalla maailmanrankingissa kolmanneksi.


title: Justin Rose

text: Rion olympialaisissa vuonna 2016 Rose voitti olympiakultaa tuloksella 16 lyötiä alle kentän ihannetuloksen (parin).


title: Allauddin Khan

text: Allauddin Khan (bengaliksi: ওস্তাদ আলাউদ্দীন খান, noin 1881? – 1972) oli intialainen muusikko. Hän tuli tunnetuksi varsinkin sarodin hovisoittajana, mutta soitti ja opetti myös muita paikallisia soittimia. Hän perusti arvostetun Maihar Bandin, opetti muiden muassa Ravi Shankaria ja pysyi Maiharissa vuodesta 1918 kuolemaansa.


title: Allauddin Khan

text: Allauddin Khanin syntymäajasta ei ole täyttä varmuutta. Hänen kuitenkin oletetaan syntyneen Brahmanbariassa nykyisen Bangladeshin alueella vuoden 1862 tienoilla, mikä merkitsee, että hän olisi kuollessaan ollut peräti 110 vuoden ikäinen. Toisen tiedon mukaan syntymävuosi olisi kuitenkin ollut vasta noin 1870. Hän oli naimisissa Madanmanjari Devin kanssa ja sai pojan Ali Akbar Khan sekä tyttäret Sharija, Jehanara ja Annapurna Devi.


title: Allauddin Khan

text: Ainakin kaksi Khanin lapsista on jatkanut menestyksekkäästi isänsä jalanjäljissä. Ali Akbar Khan (1922–2009) oli maineikas sarodinsoittaja, ja Annapurna Devi (s. 1926) tunnetaan surbaharin taitajana.


title: NATO (albumi)

text: NATO on Laibach-yhtyeen lokakuussa 1994 ilmestynyt pitkäsoitto. Sota-aiheinen levy sisältää ainoastaan Laibachin versioita muiden yhtyeiden ja säveltäjien kappaleista. Levyn ilmestymistä seurasi Occupied Europe NATO Tour 1994–95, joka päättyi kahteen konserttiin 20. ja 21. marraskuuta 1995 Sarajevossa, joista ensimmäisen aikana kaupungissa oli vielä sotatila ja joista toinen alkoi vain muutaman tunnin rauhansopimuksen allekirjoittamisen jälkeen. Levyn LP-versiolla "War"-kappale on B-puolen toisena kappaleena "Alle Gegen Alle"n ja "National Reservation"in välissä, vaikka levyn kannessa kappalelista on sama kuin CD-versiossa.


title: NATO (albumi)

text: Kappaleiden nimien perässä tekijä ja alkuperäinen nimi, jos se ei ole sama kuin Laibachin version nimiKappaleet tuottanut, sovittanut ja johtanut Laibach. Lisätuotanto: Mark "Spike" Stent. Kuoro- ja orkesterisovitukset: Slavko Avensik nuorempi. Täydentävä rytmiohjelmointi ja sovitus: 300 000 V.K.


title: Pointer (täsmennyssivu)

text: Pointer voi tarkoittaa


title: Sitraattipuskuri

text: Sitraattipuskuri on sitruunahaposta tai sen suolasta, valmistettava yleinen puskuriliuos, joka tavallisesti säädetään emäs-liuoksella pH-arvoon 4, 5 tai 6. Sitraattipuskuriliuoksen puskurointikapasiteetti ei ole kovinkaan suuri.


title: Abyss

text: Chris J. Parks (s. 4. lokakuuta 1973), joka tunnetaan paremmin kehänimellään Abyss, on yhdysvaltalainen ammattilaispainija. Hän työskentelee Total Nonstop Action Wrestlingille. Hän on entinen NWA World Heavyweight -mestari.


title: Teonfilosofia

text: Teonfilosofia tai toimintateoria () on filosofian osa-alue, joka tutkii prosesseja, jotka saavat ihmisissä aikaan intentionaalista (tahdonvaraista) toimintaa. Teonfilosofia on ollut filosofien tutkimuskohteena aina Aristoteleen "Nikomakhoksen etiikan" kolmannesta kirjasta lähtien. Nykyään teonfilosofia on kiinnostanut kasvavassa määrin yhteiskuntatieteilijöitä. Psykologian ja neurotieteiden kehityksen myötä monista teonfilosofisista teorioista on tullut empiirisesti testattavia.


title: Teonfilosofia

text: Teonfilosofiassa toiminta kuvataan yleensä "agentin" tietyssä "tilanteessa" aikaansaamana käyttäytymisenä. Agentin "halut" tai "uskomukset" (esimerkiksi se, että haluan vettä ja uskon, että kirkas neste edessäni olevassa lasissa on vettä) johtaa ruumiin toimintaan (esimerkiksi siihen, että kurottaudun lasia kohden). Yksinkertaisessa teoriassa halut ja uskomukset yhdessä saavat aikaan toiminnan. Tällainen on muun muassa Aristoteleen esittämä käytännöllinen syllogismi. Muun muassa Michael Bratman on huomauttanut yksinkertaisiin teorioihin liittyvistä ongelmista ja esittänyt, että lähtökohdaksi tulisi ottaa aikomukset (intentiot), eikä analysoida niitä uskomuksiksi ja haluiksi.


title: Teonfilosofia

text: Joissakin teorioissa toiminnan taustalla on aina halu yhdessä parhaita halun täyttämiskeinoja koskevien uskomusten kanssa. Agentit pyrkivät toiminnallaan maksimoimaan halujensa täyttymisen. Tällainen teoria on monen taloustieteellisen tai yhteiskuntatieteellisen toimintateorian taustalla (esimerkiksi rationaalisen valinnan teoria). Monet teonfilosofiset toimintateoriat kuitenkin esittävät, että rationaalisuus ulottuu kauemmaksi kuin vain sen laskemiseen, mitkä keinot ovat parhaita päämäärän saavuttamiseksi. Esimerkiksi uskomus, että minun pitäisi tehdä X, voi joissakin teorioissa aikaansaada teon X suorittamisen, vaikka en haluaisikaan tehdä X:ää. Tällaisissa teorioissa toiminnan rationaalisuuteen kuuluu myös oikea reagointi havaittuihin syihin, ei pelkästään toiminta omien halujen mukaan.


title: Teonfilosofia

text: Vaikka teonfilosofit käyttävät usein kausaalisuuden termistöä teorioissaan, kausaalisen determinismin suhde vapaaseen tahtoon on ollut kiistanalainen kysymys teonfilosofiassa. Sen lisäksi teonfilosofiassa on keskusteltu paljon toiminnan täsmällisestä määritelmästä filosofisessa käytössä. Tutkijat saattavat olla erimielisiä esimerkiksi siitä, mitkä ruumiin liikkeet kuuluvat toiminnan kategoriaan – esimerkiksi onko ajattelu tällaista toimintaa – ja kuinka monimutkainen useita vaiheita sisältävä toiminta tai monimutkaiset päämäärät tulisi nähdä.


title: Venäjän lentopallon superliiga

text: Venäjän superliiga on Venäjän korkein lentopallon sarjataso. Superliigan taso on noussut viime vuosina räjähdysmäisesti. Italian A1-liigaa on pidetty viime vuosina maailman kovimpana lentopalloliigana, mutta nykyään superliiga on noussut A1-liigan haastajaksi.


title: Venäjän lentopallon superliiga

text: Liigassa on 12 joukkuetta, jotka pelaavat kaksinkertaisen runkosarjan. Runkosarjan kahdeksan parasta joukkuetta jatkaa pudotuspeleihin, joissa lopulta ratkaistaan mestari paras viidestä -järjestelmällä. Pudotuspeleissä runkosarjan voittaja kohtaa kahdeksanneksi sijoittuneen, toinen seitsemänneksi sijoittuneen ja niin edelleen. Sijoille 9–12 jääneet pelaavat niin sanotut play out -ottelut eli pudotuspelimenetelmällä pelattavan putoamissarjan. Sarjan ratkaisuottelut pelataan toukokuun alussa.


title: Venäjän lentopallon superliiga

text: Venäjän superliiga on noussut 2000-luvulla maailman kovatasoisimpien lentopallosarjojen joukkoon. 2000-luvulla Venäjän liigan joukkue on juhlinut mestarien liigan voittoa kolmesti. Vuoden 2009 EM-kisoissa koko Venäjän maajoukkue koostui kotimaan liigan pelaajista. Palkat liigassa ovat korkeita. Vuoteen 2008 liigassa pelasi mm. maailman parhaimmaksi lentopalloilijaksi kutsuttu brasilialainen Giba. Ulkomaalaispelaajien määrä on rajoitettu kahteen joukkuetta kohti.


title: Pepín Bello

text: José "Pepín" Bello Lasierra (12. toukokuuta 1904, Huesca – 11. tammikuuta 2008, Madrid) oli espanjalainen kirjailija. Hän oli hieman ennen sisällissotaa maineeseen nousseen sukupolven arvostetuimpia edustajia sekä Salvador Dalín, Luis Buñuelin ja Federico García Lorcan läheinen ystävä. Hän vietti 100-vuotispäiväänsä toukokuussa 2004, ja hänen elämästään on tekeillä elokuva.


title: Jochen Hecht

text: Jochen Hecht (s. 21. kesäkuuta 1977 Mannheim, Länsi-Saksa) on saksalainen jääkiekkoilija. Pelipaikaltaan hän on keskushyökkääjä tai vasen laitahyökkääjä. Hän pelaa tällä hetkellä Adler Mannheimin joukkueessa.


title: Jochen Hecht

text: Hecht pelasi NHL:ssä kaudesta ja saalisti yhteensä 463 pistettä. Hän on pelannut kolmessa eri NHL-joukkueessa: St. Louis Bluesissa, Edmonton Oilersissa ja Buffalo Sabresissa. Kaudella hän ei pelannut NHL:ssä, vaan DEL:ssä Adler Mannheim -joukkueessa johtuen NHL:n työsulusta. Hecht pelasi kauden varsin hyvin tekemällä 76 ottelussa 19 maalia ja 37 syöttöpistettä. Se oli hänen NHL-kausistaan paras.


title: Aki Sipilä

text: Aki Sipilä (s. 24. elokuuta 1985, Kokkola) on suomalainen jalkapalloilija, pelipaikaltaan keskikenttämies. Sipilä pelaa Kokkolan Pallo-Veikkoissa. Sitä ennen hän on pelannut Kuopion Palloseurassa ja Seinäjoen Jalkapallokerhossa.


title: Aki Sipilä

text: Pienikokoinen ja nopea Sipilä pelasi kaudella 2006 KuPS Akatemian pelien ohella kahdeksassa Veikkausliigaottelussa. Kokkolan Palloseuran kasvatin Veikkausliigan ensimmäinen ottelu oli 4. toukokuuta 2006 pelattu KuPS-FC Lahti.


title: Aki Sipilä

text: Sipilä palasi keväällä 2008 kasvattajaseuraansa KPV:hen Kokkolaan, joka pelasi silloin Ykkösessä. KPV:n kausia kertyi silloin kolme. Aki Sipilä siirtyi keväällä 2011 Seinäjoelle Kakkosessa pelanneen SJK:n riveihin., Seuraavat kaksi kautta hän oli SJK:n kokoonpanossa aina vakavaan loukkaantumiseen asti kesällä 2013. Sen jälkeen hän pelasi seuraavan kauden Kakkosessa pelanneessa SJK:n reservijoukkueessa FC Kerho-07.


title: Aki Sipilä

text: Toinen paluu Kokkolaan ja KPV:hen tapahtui keväällä 2015, jolloin hän teki seuran kanssa kaksivuotisen sopimuksen.


title: Nostotiivistyskorkeus

text:
Nostotiivistyskorkeus eli tiivistymiskorkeus on se korkeus, jossa kohoava kostea ilma tiivistyy pilvipisaroiksi. Kun ilma nousee ylöspäin, se jäähtyy adiabaattisesti, ja sen suhteellinen kosteus kasvaa. Kun on tarpeeksi kylmää, suhteellinen kosteus saavuttaa 100 %, ja alkaa syntyä pilvipisaroita. Mitä kuivempi ilma ja korkeampi lämpötila sitä ylemmäs tiivistymiskorkeus nousee.
Tiivistymiskorkeuden avulla voidaan arvioida sellaisten pilvien alarajaa, jotka ovat syntyneet maanpinnalta alkaneest konvektiosta. Jos kosteus tiivistyy jo maanpinnalla, on sumua.


title: Nostotiivistyskorkeus

text: Pinnan lähellä mitattujen lämpötilan ja kastepisten perusteella nostotiivistyskorkeus on


title: Nostotiivistyskorkeus

text: Kun ilmakuplat nousevat tiivistymiskorkeuteen asti, niihin saattaa kuitenkin sekoittua matkan varrella kuivempaa ilmaa. Niinpä havaittu konvektiopilvien alaraja on usein hiukan ylempänä kuin kaavasta laskettu tiivistymiskorkeus.


title: Nostotiivistyskorkeus

text: Nostotiivistyskorkeus voidaan määrittää myös graafisesti radioluotauksen avulla.


title: Nostotiivistyskorkeus

text: Kaava ei päde pilvien alarajalle silloin, kun pilvet ovat syntyneet eri ilmamassasta kuin missä lämpötila ja kastepiste mitataan. Tällainen tilanne on usein merituulen yhteydessä.


title: Leopold Engleitner

text: Leopold Engleitner (23. heinäkuuta 1905 – 21. huhtikuuta 2013) oli itävaltalainen holokaustista pelastunut.


title: Leopold Engleitner

text: Engleitner, joka liittyi vuonna 1932 Jehovan todistajiin, vietti toisen maailmansodan vuodet keskitysleireillä. Jo ennen sotaa hän oli kohdannut maassaan uskonnollista vainoa.


title: Leopold Engleitner

text: Engleitner on tullut kuuluisaksi vasta viimeksi kuluneen vuosikymmenen aikana. Bernhard Rammerstorfer teki vuonna 1999 hänen elämästään kirjan ja elokuvan "Nein statt Ja und Amen". Engleitner on luennoinut yliopistoissa Saksassa, Italiassa, Itävallassa, Sveitsissä ja Yhdysvalloissa.


title: Leopold Engleitner

text: Engleitnerin elämää käsittelevä teos käännettiin vuonna 2004 englanniksi nimellä "Unbroken Will". Engleitner teki tämän yhteydessä Yhdysvaltain-kiertueen, jolla hänet nähtiin muun muassa United States Holocaust Memorial Museumissa, Columbian yliopistolla ja Simon Wiesenthal -keskuksessa.


title: Leopold Engleitner

text: Engleitner teki vuonna 2006 toisen kiertueen Yhdysvalloissa. Vuonna 2005 Rammerstorfer julkaisi hänestä dokumentin "Nein statt Ja und Amen – 100 Jahre ungebrochener Wille", ja vuonna 2007 ranskaksi käännettiin "Une volonté de fer". Itävallan presidentti Heinz Fischer on myöntänyt Engleitnerille "Itävallan tasavallan kultaisen ansiomitalin".


title: Hieronymos Kardialainen

text: Hieronymos Kardialainen (kuoli 260 eaa.) oli kreikkalainen historioitsija joka eli Aleksanteri Suuren aikaan. Hieronymos oli kotoisin Kardiasta, joka sijaitsi Traakian Khersonesoksella. Hän oli ehkä sukua Eumenes Kardialaiselle.


title: Hieronymos Kardialainen

text: Hieronymos kirjoitti teoksen diadokkien sodista, mutta siitä on säilynyt ainoastaan 18 katkelmaa nykypäivään. Diodoros Sisilialainen käytti luultavasti Hieronymoksen teosta laatiessaan oman maailmanhistoriansa kirjoja 18–20. Myös Arrianoksen kadonnut diadokkeja käsitellyt kirja perustui luultavasti Hieronymoksen teokseen.


title: Hieronymos Kardialainen

text: Aleksanteri Suuren kuoleman jälkeen Hieronymos seurasi ystävänsä Eumeneen mukana. Hän joutui kuitenkin Eumeneen vihollisen Antigonos I:n vangiksi, mutta tämä armahti hänet. Hieronymos toimi muun muassa neuvottelijana Eumeneen ja Antigonoksen välillä. Eumeneen kuoleman jälkeen hän palveli Antigonosta eri tehtävissä ja myöhemmin myös Antigonoksen poikaa Demetrios I:tä. Hieronymos kuoli Demetrioksen pojan Antigonos II:n hovissa vuonna 260 eaa. 104 vuoden iässä.


title: Live 2003

text: Live 2003 on englantilaisen Coldplay-yhtyeen livealbumi, joka julkaistiin marraskuussa 2003. Levy nauhoitettiin konserteista, jotka esitettiin Sydneyssä Hordern Pavilionissa 21. ja 22. heinäkuuta 2003. Albumi sisältää myös aiemmin julkaisemattoman kappaleen ”Moses”.


title: Live 2003

text: Albumi sai Grammy-ehdokkuuden ”Best Music Video: Long Form” -kategoriassa vuonna 2004.


title: Urho Seppälä

text: Urho Nikolai Seppälä (s. 23. kesäkuuta 1900 – 16. heinäkuuta 1961, Helsinki) oli suomalainen säveltäjä ja näyttelijä. Urho Seppälä vaikutti lähinnä yhdessä Topi Kärjen kanssa säveltämällä kappaleita suomalaismusiikin tahtiin, mutta Seppälä jäi kuitenkin varsin tuntemattomaksi. Urho Seppälä muistetaan kuitenkin parhaiten muutamasta kotimaisesta elokuvasta lyhyestä esiintymisurastaan huolimatta.


title: Urho Seppälä

text: Hän oli aikoinaan mukana myös Sodan Viihdyttäjissä.


title: Kardia

text: Kardia tarkoittaa seuraavia:


title: Lou Adler

text: Lou Adler (s. 13. joulukuuta 1933) on yhdysvaltalainen äänilevytuottaja. Hän kasvoi Chicagossa juutalais-meksikolaisessa perheessä. Hän perusti Dunhill Records -yhtiön vuonna 1964, mutta myi sen kesällä 1967 ABC Recordsille kolmella miljoonalla dollarilla.


title: Lou Adler

text: Adler perusti vuonna 1967 Ode Recordsin ja oli suunnittelemassa Montereyn ensimmäistä kansainvälistä popmusiikkifestivaalia. Hän on mm. Jan & Deanin entinen manageri sekä Sam Cooken, The Mamas and the Papasin, Johnny Riversin, Barry McGuiren, Scott McKenzien, Spiritin, Carole Kingin, The Weaver Temptationsin ja Cheech and Chongin tuottaja.


title: Lou Adler

text: Adler ohjasi Cheech and Chongin ensimmäisen elokuvan "Up in Smoken" vuonna 1978. Hänen yksityiselämäänsä seurattiin 1960–1970-lukujen Yhdysvalloissa varsin tiiviisti, ja tiedotusvälineet uutisoivat hänen suhteistaan ainakin Jill Gibsoniin, Tina Sinatraan, Peggy Liptoniin ja Michelle Phillipsiin. Hänelle ja näyttelijä Britt Eklandille syntyi vuonna 1973 poika Nicholai. Adler oli mennyt vuonna 1964 naimisiin Shelley Fabaresin kanssa ja tuotti useita hänen laulujaan. Pariskunta oli kuitenkin asunut erillään jo vuodesta 1966 ja otti virallisenkin avioeron vuonna 1980.


title: Lou Adler

text: Adlerin toinen poika Cisco syntyi vuonna 1978. Hän elää nykyisin avioliitossa Daryl Hannahin nuoremman sisko Page Hannahin kanssa, ja heillä on pojat Manny, Pablo, Oscar ja Ike. Hän omistaa The Roxy Theatren West Hollywoodissa Kaliforniassa.


title: Lou Adler

text: Lou Adleria kunnioitettiin 6. huhtikuuta 2006 omalla tähdellä Hollywood Walk of Famella.


title: Kardia (kaupunki)

text: Kardia () oli muinainen kaupunki Traakian Khersonesoksella (nykyinen Galippoli). Kardia oli alkujaan Miletoksen ja Klazomenain kolonia. Myöhemmin sinne muutti myös ateenalaisia kolonisteja.


title: Kardia (kaupunki)

text: Kuuluisia kardialaisia olivat diadokki Eumenes Kardialainen ja historioitsija Hieronymos Kardialainen.


title: Danny Aiello

text: Daniel Louis ”Danny” Aiello, Jr. (s. 20. kesäkuuta 1933 New York, New York) on yhdysvaltalainen näyttelijä. Hänen tunnetuimpiin rooleihinsa kuuluu elokuvan "Do the Right Thing – kuuma päivä" (1989) Sal Fragionen rooli, jolla hän oli vuonna 1990 ehdolla parhaan miessivuosan Oscar-palkinnon saajaksi.


title: Danny Aiello

text: Aiellon muihin tunnettuihin elokuviin kuuluvat muiden ohella "Kummisetä osa II" (1974), "Suuri gangsterisota" (1984), "Kairon purppuraruusu" (1985), "Kuuhullut" (1987), "Hudson Hawk – varkaista parhain" (1991) ja "Leon" (1994).


title: Danny Aiello

text: Aiello syntyi Manhattanilla italialais-yhdysvaltalaisten Daniel Louis Aiello Sr:n ja Frances Pietrocovan pojaksi. Perhe muutti Etelä-Bronxiin pojan ollessa seitsemän ikäinen. Hän pääsi 16-vuotiaana Yhdysvaltain maavoimiin onnistuttuaan ilmoittamaan ikänsä väärin. Hänen ammatillinen uransa elokuvien parissa alkoi 1970-luvulla.


title: Danny Aiello

text: Danny Aiello on demokraatti ja sai roomalaiskatolisen kasvatuksen. Hänellä on vaimonsa Sandy Cohenin kanssa neljä lasta.


title: Rakenneilmaisin

text: Rakenneilmaisin eli seinäskanneri on sähkötyökalu, jota käytetään rakennustyömailla suunniteltaessa poraus- tai purkukohtia. Laitteella voidaan paikantaa rakennusosan - esimerkiksi seinän tai katon - sisällä olevat päämateriaalista poikkeavat kohteet purkamatta rakenteita. Laite tunnistaa esimerkiksi runkotolpan, sähkö- tai vesijohdon, raudoitukset ja ontelot.


title: Rakenneilmaisin

text: Tunnistettavan rakenneosan on oltava suhteellisen lähellä pintaa, muutamien senttien tai korkeintaan kymmenien senttien etäisyydellä. Tunnistusetäisyys riippuu laitteen tehosta ja tarkkuudesta. Rakenneilmaisimia on saatavissa sekä harraste- että ammattikäyttöön. Ammattikäyttöön tehdyt laitteet ovat herkempiä ja tunnistavat enemmän materiaaleja.


title: Rakenneilmaisin

text: Rakenneilmaisimen käytöllä voidaan estää esimerkiksi jännitteelliseen sähköjohtoon tai paineelliseen vesijohtoon poraaminen.


title: Miikka Turunen

text: Miikka Turunen (s. 18. elokuuta 1979 Varkaus) on entinen suomalainen jalkapalloilija. Hän oli pelipaikaltaan keskikenttäpelaaja.


title: Miikka Turunen

text: Turunen on edustanut urallaan Pallo-Kerho 37:aa, Kuopion Palloseuraa, TP-Seinäjokea, Warkauden Jalkapalloklubia ja Mikkelin Palloilijoita. Hän on yleensä pelannut seurassa vain vuoden kerrallaan ja hän onkin edustanut edellä mainittuja joukkueita useaan otteeseen. Vain KuPS:ssa Turunen on pelannut useamman kauden peräkkäin, yhteensä yhdeksän kauden ajan kolmeen eri otteeseen ja pelannut niiden aikana yhteensä 150 ottelua. Myös MP:ssa ja kasvattajaseurassaan PK-37:ssä hän on pelannut kolmeen eri otteeseen.


title: Miikka Turunen

text: Turunen on ammatiltaan palomies.


title: Olli Kosonen (jalkapalloilija)

text: Olli Kosonen (s. 19. joulukuuta 1979) on suomalainen jalkapalloilija, pelipaikaltaan puolustava keskikenttä. Hän edusti viimeksi kaudella 2008 Kuopion Palloseuraa. Kauden päätteeksi hän lopetti liigauransa.


title: Olli Kosonen (jalkapalloilija)

text: Kosonen on pelannut urallaan KuPSissa (1998–1999 ja 2007–2008), Kopareissa, PK-37:ssa, MP:ssä, Kingseissä ja Warkaus JK:ssa.


title: Minyas

text: Minyas () oli kreikkalaisessa mytologiassa tarunomainen kuningas, jonka katsottiin olevan joko Poseidonin tai Khryseen poika.


title: Minyas

text: Minyaalla oli useita lapsia, joista nimeltä on mainittu muiden muassa Orkhomenos, joka perusti Orkhomenoksen kaupungin ja toimi sen kuninkaana, Klymene ja minyadit, kolme Minyaan tytärtä. Minyalaisuuden keskuksia olivat Boiotia ja Thessalian Iolkos.


title: Minyas

text: Minyas oli nin rikas, että hän oli ensimmäinen, jonka sanottiin rakentaneen aarrekammion suojaamaan rikkauksiaan. Minyalaisten kerrotaan polveutuvan hänestä, ja argonauttien sanotaan olleen suurimmaksi osaksi hänen tytärtensä poikia. Heidän johtajansa Iason oli Klymenen poika.


title: Cherie Blair

text: Cherie Blair (s. 23. syyskuuta 1954 Bury, Lancashire, Englanti), tai Cherie Booth QC, on englantilainen asianajaja. Hän on Britannian entisen pääministeri Tony Blairin vaimo.


title: Cherie Blair

text: Kun Cherie oli kahdeksan vuotta vanha, hänen isänsä näyttelijä Tony Booth jätti Cherien äidin. Boothin ja hänen siskonsa Lyndseyn kasvattivat heidän äitinsä Gale ja isoäiti Vera Booth. Perhe oli katolinen ja Booth ja hänen siskonsa kävivät katolilaista koulua.


title: Cherie Blair

text: Booth opiskeli lakia London School of Economicsissa. Vuonna 1976 valmistuessaan asianajajaksi Booth tapasi tulevan miehensä, Tony Blairin. He avioituivat 29. maaliskuuta 1980 ja heillä on neljä lasta: Euan (s. 1984), Nicky (s. 1985), Kathryn (s. 1988) ja Leo (s. 2000).


title: Cherie Blair

text: Vuonna 1995 Booth sai Queen's Counsel -arvonimen, joka annetaan arvostetulle ja kokeneelle asianajajalle. Hän sairastui vuoden 2009 pandemian aikana sikainfluenssaan.


title: Laminaatti

text: Laminaatti on useammasta materiaalikerroksesta yhteen liittämällä, laminoimalla aikaansaatu rakenne.


title: Laminaatti

text: Sana tulee latinankielen sanasta 'lāmella', joka tarkoittaa pientä, ohutta metallilevyä.


title: Laminaatti

text: Laminaatin keksivät Cincinnatissa, Yhdysvalloissa Westinghouse-sähköyhtiön tutkimusinsinöörit Daniel O'Conor ja Herbert Faber vuonna 1913. Materiaali suunniteltiin alun perin sähköeristeeksi korvaamaan aikaisemmin käytetyt silikaattipitoiset mineraalit. Formica-nimellä valmistettu laminaatti koostui aluksi kangaskudosten kerroksista, jotka sidottiin yhteen hartsilla. Myöhemmin sitä alettiin tehdä paksuista paperinpalasista, joita laminoitiin melamiinilla. Näin aikaansaatu kova pinta kestää kuumuutta ja kulutusta, kun taas paperi avasi mahdollisuuksia värien ja kuvioiden painamiseen, joka osoittautui materiaaliyhdistelmän menestyksen avaimeksi.


title: Laminaatti

text: Komposiittilaminaatteja valmistava Formica-yhtiö aloitti vuonna 1927 koristekuvioiden kopioinnin laminaattiin kivipainantamenetelmällä. 1930-luvulla maailmankuulut taiteilijat ja arkkitehdit huomasivat materiaalin mahdollisuudet ja ottivat sen mukaan modernistisiin ja art deco -tyylisiin sisustuksiin. Toisen maailmansodan jälkeen uudenaikaisten ja edullisten sisustusmateriaalien kysyntä kasvoi. Formica-laminaatin uudet värit ja kuviot olivat suosittuja. Käsite Formica-tuotteet tuli ensimmäisen kerran Euroopan markkinoille vuonna 1946. Vuonna 1950 Serlachius rakennutti Kolhoon puutavaran kyllästämön, ja vuonna 1953 perustettiin IKI-levytehdas. IKI-levystä syntyi puusepän- ja rakennusteollisuuteen käsite, johon liitettiin käsitteet "kova ja kestävä". Nykyisin Formica Group-yhtiöllä on toistakymmentä tuotantolaitosta eri puolilla maailmaa.


title: Laminaatti

text: Nykyisin laminaatteja voidaan valmistaa eri materiaaleista erilaisiin tarkoituksiin. Materiaaleina voidaan käyttää esimerkiksi erityyppisiä muoveja, laseja tai kartonkeja. Materiaali voi olla sama jokaisessa kerroksessa tai se voi vaihdella haluttujen ominaisuuksien mukaan. Laminointimenetelmät eroavat materiaalien ja laminaatin käyttötarkoituksen mukaan. Tyypillisesti laminointiin liittyy puristuspaine ja kuumennus sekä joskus liima-aine.


title: Laminaatti

text: Joitakin laminointikohteita:


title: Laminaatti

text: Nimellä laminaatti tarjotaan valtavia määriä erilaisia materiaaleja ja niistä valmistettuja tuotteita. Kuluttajan on vaikea erottaa eri laminaattilaatuja. Laminaatista käytetään monia nimiä, kuten mikrolaminaatti, rullalaminaatti, matalapainelaminaatti, melamiini sekä korkeapainelaminaatti. Laadullisesti paras tuote on korkeapainelaminaatti, joka valmistetaan EN-438 standardin mukaan. Standardi velvoittaa käyttämään valmistuksessa muun muassa riittävää materiaalin paksuutta ja puristuspainetta, jolloin lopputuote vastaa standardin kovia vaatimuksia. Kotimainen IKI-levy on korkeapainelaminaattia.


title: Laminaatti

text: IKI-levyn korkeapainepuristus tapahtuu 9 Mpa:n paineessa ja 150 °C:n lämpötilassa. Näissä olosuhteissa muovitetut erikoispaperiarkit muuttuvat yhtenäiseksi levyksi. Puristusvaiheen jälkeen ohuet laminaatti-levyn taustat karhennetaan liimattavuuden parantamiseksi. Umpilaminaatiksi kutsutaan yli 3 mm vahvaa laminaattia. Kuviollisessa laminaattilevyssä käytetään kuvioarkin päällä kulutuskestävyyttä lisäävää pintakalvoa. Laminaattilevyn paksuuden määrää runkopapereiden paksuus.


title: Laminaatti

text: Laminaatin suurimman valmistuskoon määrää käytössä oleva puristin. Suomessa suurimman valmistetun levyaihion maksimipituus on 3050 mm, joka on yleisin käytetty levypituus. Laminaatin leveys on 1300 mm. Saatavilla olevat paksuudet ovat 0,7–22 mm.


title: Laminaatti

text: Formica IKI Kolhon tehdas toimittaa ainoana vastaavana koko Pohjois-Euroopassa tuotteita kotimaahan, Skandinaviaan, Baltiaan ja Venäjälle. Kolho-yhtiöt jatkojalostivat materiaalia paljon IKI-levytehtaan alkuajoista lähtien. Vuonna 2008 Formica IKI Oy keskittyi täysin korkeapainelaminaatin valmistukseen ja jatkojalostusliiketoiminta sekä komponenttien projektikohtainen valmistus siirrettiin Tälli Osakeyhtiölle


title: Vilho Koskela

text: Vilho Johannes Koskela on kuvitteellinen hahmo Väinö Linnan romaaneissa "Tuntematon sotilas" (1954) ja "Täällä Pohjantähden alla" (1959–1962). "Tuntemattomassa sotilaassa" Koskelan sotilasarvo on aluksi vänrikki ja myöhemmin luutnantti. Hän kaatuu jatkosodassa 1944.


title: Vilho Koskela

text: Vilho Koskela on hämäläisen pienviljelijän ja punapäällikön Akseli Koskelan ja Elina Kivivuoren esikoispoika. Hän syntyy kuvitteellisessa Pentinkulman kylässä vuonna 1913 ja kuolee jatkosodassa vuonna 1944.


title: Vilho Koskela

text: Vilho tulee tarinaan mukaan Pohjantähti-trilogian toisen osan ensimmäisessä luvussa. Hän on syntyessään normaalikokoinen, painaa ”rohkeen kolme ja puoli kiloo”. Hänen isovanhempansa ovat Johannes ja Alma Koskela sekä Otto ja Anna Kivivuori. Hänen kummeikseen valitaan eno Janne Kivivuori ja tämän Sanni-vaimo. Jannen ja Sannin poika Allan on Vilhon ainoa serkku. Vilhon toinen eno, Oskari Kivivuori, kaatuu Suomen sisällissodan loppuvaiheessa. Hänen molemmat setänsä, Aleksis Johannes ja August Johannes Koskela, taistelevat sisällissodassa punaisella puolella, ja heidät teloitetaan sodan päätyttyä. Vilholla on kaksi pikkuveljeä, Eero ja Voitto, jotka molemmat kaatuvat talvisodassa. Hänen nuorin veljensä, vuonna 1927 syntyvä Juhani Koskela, ei joudu sotaan ja perii Koskelan tilan. Vilhon neljäs sisarus on pikkusisko Kaarina Koskela.


title: Vilho Koskela

text: Koulussa Vilho on hiljainen ja hillitty, opettajan kannalta melko helppo oppilas. Koulun suhteen hänen toiveensa on lähinnä, että se loppuisi pian. Opettaja Pentti Rautajärveen tekee vaikutuksen Vilhon kultamitali pitäjän poikien hiihtokilpailussa. Koulun päätyttyäkin hän on kiinnostunut urheilusta, mutta tietää toisaalta, ettei isä päästä häntä ”suojeluskunnan kentälle urheilemaan”.


title: Vilho Koskela

text: Asevelvollisuutensa Vilho suorittaa Hennalassa Tampereen rykmentissä. Samassa paikassa hänen punakapinallinen isänsä oli sisällissodan loppuvaiheessa vangittuna. Rivissä Vilho ”oppii helposti kaiken”, ja hän jatkaa aliupseerikouluun. Komennusta sinne pidetään hieman erikoisena miehen edellä mainitun ”suuren punaisen sukurasituksen” tähden: isä, setämiehet ja Oskari-eno taistelivat sisällissodassa punaisten puolella ja Janne-eno on pesunkestävä sosiaalidemokraatti. Ensisijaiset syyt komennukselle aliupseerikouluun ovat Vilhon menestyminen hiihtokilpailuissa ja muissa ”ruumiinharjoituksissa” sekä hänen erinomainen ampujantaitonsa. Heti asepalveluksen jälkeen Vilho palaa kotitilalleen Koskelaan.


title: Vilho Koskela

text: Pentinkulman rovasti Lauri Salpakari, jolla usein menee sukset ristiin Akselin kanssa, kunnioittaa Vilhoa ”Hän on rehti poika… Jotakin tämän kansan parhaimmiston ytimestä hänessä näkyy…” Salpakari katsoo, että Vilho veljineen on hyvittänyt isäinsä ”pahat teot” kansakunnalle.


title: Vilho Koskela

text: Akseli Koskelan ikäluokkaan kuuluva iloluontoinen Aune Leppänen vie juopuneen Vilhon eräänä iltana Leppäsen saunaan. Vilho harrastaa seksiä Aunen kanssa samassa saunassa kuin Akselikin aikoinaan:


title: Vilho Koskela

text: Vilho Koskela on esimerkillinen hahmo ystävällisyytensä vuoksi ja onkin miestensä ihannoima johtaja. Hän on mukana sekä talvi- että jatkosodassa. Talvisodan jälkeen Koskela komennetaan upseerikouluun, ja hän jää armeijaan ylimääräisesti palkattuna vänrikkinä. Palveluksessa hän on vähä-ääninen, hieman kömpelö, mutta asiallinen ja saa miehensä opetetuiksi siinä missä muutkin. Kotilomalla Pentinkulmalla välirauhan aikana keväällä 1941 opettaja Pentti Rautajärvi tekee hänen kanssaan sinunkaupat: ”Kun tässä kerran upseeritovereita ollaan. Tästä lähtien Pentti.”


title: Vilho Koskela

text: Jatkosodan syttyessä Vilho Koskela on lähes 30-vuotias. Hänen alaisuudessaan palvelevat sotilaat ovat ymmärtäväisempiä Koskelaa kuin toista joukkueenjohtajaa, luutnantti Lammiota (joka myöhemmin aktiiviupseerina nousee kapteeni Kaarnan paikalle komppanianpäälliköksi) kohtaan. Koskela on hiljainen, rauhallinen ja ystävällinen, ja onnistuu siksi saamaan sotilaidensa luottamuksen. Vahäpuheisuutensa takia hän saa lisänimen Ville Vaitelias. Koskela on sangen vaatimaton ja usein enemmän sotilas kuin upseeri. Käydessään kotona syyskesällä 1942 Vilho Koskela esittää isänsä kanssa keskustellessaan pessimistisiä arvioita sodan lopputuloksesta ja pitää Saksan häviötä mahdollisena – jo kauan ennen Stalingradin taistelua. Koskela kuolee kesän 1944 torjuntataisteluiden aikana. Hänet ammutaan konepistoolilla hänen tuhotessaan vihollisen panssarivaunun kasapanoksella, ja hänen yrityksensä estää suomalaisten linjaa hajoamasta valuu hukkaan.


title: Vilho Koskela

text: Elokuvassa "Akseli ja Elina" Koskela kuitenkin kuolee eri tavalla. Hän astuu miinaan ei-kenenkään-maalla joitain hetkiä aselevon alkamisen jälkeen mentyään hakemaan kaatuneiden suomalaisten ruumiita.


title: Vilho Koskela

text: Linna kuvaa Koskelaa "Sotaromaanissa": ”Tanakkaruumiinen, vaaleatukkainen, sinisilmäinen, lovileukainen ja niin vähäpuheinen, että oli saanut liikanimen Ville Vaitelias.”


title: Vilho Koskela

text: Kun kielitieteilijät suorittivat murteenkorjailua Linnan alkuperäiskäsikirjoitukselle, he pyrkivät mahdollisimman aitoon ja kielitieteellisesti perusteltuun murreasuun. "Tuntemattoman sotilaan" hahmojen murteenmuokkaus on Koskelan kohdalla kulkenut päinvastaiseen suuntaan kuin romaanin muiden hahmojen kieli. Alkuperäisessä käsikirjoituksessa Vilho puhuu lähinnä kansankieltä, kun taas painetussa "Tuntemattomassa sotilaassa" hän puhuu muiden upseerien tapaan lähes puhdasta yleiskieltä.


title: Vilho Koskela

text: Kenties tunnetuimman Vilho Koskela -tulkinnan teki Kosti Klemelä Edvin Laineen vuonna 1955 ohjaamassa "Tuntemattomassa sotilaassa". Klemelä tulkitsi roolin myös eri teattereissa. "Täällä Pohjantähden alla" -romaanin kolmanteen osaan perustuvassa elokuvassa "Akseli ja Elina" (1970) roolin teki Ismo Vehkakoski. Vuonna 1985 Rauni Mollberg ohjasi "Tuntemattoman sotilaan" toisen elokuvaversion, jossa Koskelaa näytteli Risto Tuorila, ja vuonna 2009 valmistuneessa Timo Koivusalon "Täällä Pohjantähden alla" -elokuvassa Vilhoa näytteli Sampo Sarkola. "Tuntemattoman sotilaan" kolmannessa filmatisoinnissa Koskelaa tulkitsee Jussi Vatanen.


title: Vilho Koskela

text: Linna kuvaa Koskelan ihanteellisena johtajana. Siksi Koskelasta on jäänyt suomalaiseen kulttuuriin käsitys esimerkillisenä johtajana. Elämään on jäänyt muun muassa Koskelan tokaisu: ”Asialliset hommat suoritetaan. Muuten ollaan kuin Ellun kanat.” Koskelalla on kirjassa hyvin vähän repliikkejä, mutta hän on tästä huolimatta miltei joka hetki läsnä, miestensä parissa. Koskela johtaa joukkoaan siten, että hänen miehensä tuntevat tekevänsä asian vapaaehtoisesti. Hän ei puutu toisten tekemisiin eikä häntä itseään tarvitse auttaa, sillä hän selviytyy kaikista saamistaan tehtävistä. Yhdessä Rokan kanssa hän tekee vain sen, mistä on hyötyä. Reilu ja järkevä Koskela muuttuu kuitenkin humaltuessaan aggressiiviseksi ja arvaamattomaksi.


title: Vilho Koskela

text: Helsingin Sanomien entisen elokuvakriitikon Helena Yläsen mielestä Vilho Koskelaa ei voi ajatella ilman tietoa myöhemmästä "Täällä Pohjantähden alla" -trilogiasta. Jo "Tuntemattomassa sotilaassa" Väinö Linna kertoo Koskelan taustasta poikkeuksellisen paljon, enemmän kuin kenestäkään muusta romaanin henkilöstä. Yläsen mukaan Vilhossa yhdistyvät kaikki hänen perheensä hyvät ominaisuudet: hänen isoisänsä Jussin sisu, isoäitinsä Alman käytännöllisyys, isänsä Akselin johtajankyvyt sekä toisen isoisänsä Oton ja enonsa Jannen nokkeluus. Mahdollisesti hänellä on myös äitinsä Elinan hymy.


title: Vilho Koskela

text: Koskelan johtamistaidot on kuitenkin myöhempinä vuosikymmeninä osittain kyseenalaistettu ja niiden vastapainoksi on alettu korostaa Lammion johtamistyylin hyviä ominaisuuksia. Esimerkiksi eversti Wolf H. Halsti piti Koskelan tyyppisiä johtajia esimiehilleen epälojaaleina ja passiivisina ja katsoi taistelukyvyn ja -hengen päässeen heidän vuokseen romahtamaan jatkosodan asemasotavaiheessa. Koskela on vahvimmillaan luottamuksen rakentajana, ja hän on miehiään kohtaan äärimmäisen vastuuntuntoinen, mutta häneltä puuttuu oma-aloitteisuus joukkonsa kouluttamiseen. Lisäksi hän katsoo alaistensa väärinkäytöksiä läpi sormiensa eikä tue arvovallallaan sellaisia ylemmältä taholta tulleita käskyjä, jotka häiritsevät hänen rauhaansa tai ovat hänelle vastenmielisiä. Everstiluutnantti, kasvatustieteen tohtori Vesa Nissinen pitää Koskelaa luontaisena pienen joukon johtajatyyppinä, mutta hänen mielestään tämä ei pysty tarkastelemaan asioita laajasti eikä Koskelasta siksi olisi nykyaikaisen suuryrityksen johtajaksi. Toisaalta Lammio pilaa vahvuutensa – ammattitaitonsa ja rohkeutensa – joustamattomuudellaan ja puutteellisilla taidoillaan ihmisten käsittelyssä.


title: Vilho Koskela

text: Väinö Linnan oman kertoman mukaan Vilho Koskelan esikuva oli nilsiäläinen Einari Kokkonen. Kokkonen oli pientilallisen poika, joka hyvänä hiihtäjänä oli osallistunut talvisodassa vaativiin partioretkiin ja yleni sotien aikana alikersantista kapteeniksi. Kokkonen antoi aineksia etenkin Linnan "Tuntemattomassa sotilaassa" kuvaamaan Vilho Koskelan luonteeseen ja preussilaisen sotilaskurin ajatusta loukkaavaan johtamistapaan. Linna myös piti savolaista Kokkosta niin ”hämäläisen oloisena”, että saattoi käyttää häntä hämäläisen Koskelan esikuvana. Toinen Koskelan hahmoon aineksia antanut upseeri oli Pertjärven taistelun jälkitoimissa kaatunut Niemelä-niminen luutnantti, jota Linna myös arvosti johtajana. Niemelä oli luonteeltaan Kokkosta tylympi, mutta vain ihmisenä, ei johtajana. Kokkosen tavoin Niemelä, joka sivilissä oli ollut autonapumies, yleni sodan aikana alikersantista komppanianpäälliköksi.


title: Vilho Koskela

text: "Tuntemattoman sotilaan" hahmoista Koskela ja Rokka olivat Linnan itsensä mukaan ainoita, joilla oli todellinen esikuva; Rokan esikuva oli Linnan asetoveri, sittemmin Punkalaitumella pienviljelijänä toiminut Viljam Pylkäs. Muita todellisiin henkilöihin perustuvia hahmoja Linna on romaanin tarpeisiin muokannut edelleen käyttäen todellisia henkilöitä vain aineksina, vain Rokka ja Koskela ovat Linnan ystävän, kirjailija Jaakko Syrjän mukaan sopineet romaaniin sellaisenaan.


title: Swansea City AFC

text: Swansea City AFC on walesilainen jalkapalloseura, joka nousi kauden 2010–2011 päätteeksi Englannin Valioliigaan ensimmäisenä walesilaisena seurana koskaan. Se perustettiin vuonna 1912.


title: Swansea City AFC

text: Swansea Town perustettiin 1912, kun kannattajat ostivat paikalliselta kaasuyhtiöltä lehmien laidunmaata, jossa kasvoi virnaa. Tälle alueelle rakennettiin n. 12000 katsojan jalkapallostadion Vetch Field (vetch = virna). Paikallisessa sanomalehdessä annettiin ohje ensimmäisen ottelun katsojille: ”Älä hylkää joukkuettasi huonojen hetkien aikana. Silloin he tarvitsevat kannatusta kaikkein eniten.”


title: Swansea City AFC

text:
Kannattajakerholla on ollut alusta alkaen käytössä rintamerkki, jossa valkoinen joutsen liukuu vedessä. Kannattajia kutsutaan lempinimellä Swans Jacks. Nimen alkuperästä on kaksi selitystä. Ensimmäisen mukaan nimi johtuu siitä, että 1900-luvun alussa kaupunki oli kuuluisa merimiehistään. ”Jack” tarkoitti laivojen keulalippua. Toisen selityksen mukaan nimellä kunnioitetaan Swansea Jack -nimistä koiraa, jonka kerrotaan pelastaneen 30-luvulla kaikkiaan 27 ihmistä hukkumasta Tawe-jokeen.
Valkoisista peliasuistaan tunnettu Swansea aloitti ensimmäisen sarjakautensa Southern Leaguessa. Kaudella 1921–22 joukkue liittyi Englannin liigan kolmanteen divisioonaan. Tästä alkoi 70 vuotta jatkunut taival pääosin kahdella alimmalla sarjatasolla. Tämän ajan tähtihetkiin kuului FA-cupin välierä Boltonia vastaan 1925. Vuonna 1961 joukkue pelasi ensimmäisenä walesilaisjoukkueena eurooppalaisessa cup-kilpailussa. Suuriin otteluihin pitää laskea myös walesilaisderbyt Cardiffia vastaan. Alasarjakausien kuuluisin pelaaja oli 50-luvulla vaikuttanut hyökkääjä Ivor Allhuch, jonka patsas on nykyisen stadionin edustalla. Vuonna 1969 joukkueen nimeksi muutettiin Swansea City.


title: Swansea City AFC

text: Uudelle tasolle joukkue ylsi kaudella 1981–82, jolloin Swansea pelasi valmentajansa John Toshackin johdolla ensimmäistä kertaa Englannin ylimmällä sarjatasolla. Vasta 31-vuotias valmentaja oli nostanut joukkueen kolmessa vuodessa alimmalta sarjatasolta ylimmälle. Joukkueen kuuluisimmat pelaajat olivat Alan Curtis, Bob Latchford ja Leightonin veljekset. Kauden lopuksi joukkue sijoittui sarjassa kuudenneksi. Seuraavalla kaudella Swansea putosi sarjasta. Tästä alkoi nopea alamäki aina alimmalle sarjatasolle asti. 1986 joukkue oli palannut alimmalle sarjatasolle, josta se oli kahdeksan vuotta sitten aloittanut nousunsa huipulle. Pelillisten ongelmien lisäksi joukkue oli talousvaikeuksissa. Joukkueen pysyminen ammattilaisliigassa varmistui vasta Korkeimman oikeuden päätöksen jälkeen.


title: Swansea City AFC

text: Vuosisadan loppuun asti Swansea jatkoi pelaamistaan kahdella alimmalla sarjatasolla. Vuonna 2001 australialainen liikemies Tony Petty osti jälleen talousvaikeuksiin ajautuneen joukkueen yhdellä punnalla. Pettyn myytyä joukkueen parhaat pelaajat joukkueen kannattajayhdistys Supporters’ Trust järjesti mielenosoituksen, jossa vaadittiin omistajan eroa. Vihattu omistaja luopui joukkueesta, jonka säilyminen ammattilaisliigassa oli jälleen uhattuna. Kauden 2001–2002 sarjapaikka alimmalla sarjatasolla varmistui vasta viimeisessä ottelussa.


title: Swansea City AFC

text: Swansean uusi nousu alkoi 2005, jolloin rakannettiin yli 20 000 katsojan Liberty Stadium. Seuraavalla kaudella joukkueen valmentajaksi tuli espanjalainen Roberto Martinez, joka alkoi peluuttaa joukkuetta kannattajien ihailemalla lyhytsyöttöpelillä. Hänen johdollaan Swansea nousi toiseksi ylimmälle sarjatasolle. Martinezin lähdettyä Valioliiga-valmentajaksi vastuun joukkueesta otti portugalilainen Paulo Sousa, joka muutti pelitaktiikan puolustavampaan suuntaan. Lopullisesti nousu tiivistyi Brendan Rodgersin kausiin, jolloin joukkue on säilyttänyt Martinezin luoman lyhytsyöttö- ja pallonhallintapelin mutta on lisännyt siihen Sousan puolustuspelaamisen. Näillä aineksilla Swansea nousi kaudeksi 2011–2012 toisen kerran seurahistoriassa Englannin ylimmälle sarjatasolle.


title: Swansea City AFC

text: Ennen kautta 2008–2009 joukkueeseen liittyi neljä uutta pelaajaa Espanjasta, kolme Espanyolin joukkueesta. Lisäksi joukkue hankki seuran ennätyssummalla Walesin maajoukkuepuolustaja Williamsin. Swansea arvioitiin yleisesti sijoille 15–20. Kaudesta muodostui menestys niin pelillisesti kuin tuloksellisestikin. Sarjasijoitus oli kahdeksas. Huomiota sai myös viihdyttävä pelitapa, joka perustui liikkuvaan syöttöpeliin. Joukkuetta verrattiin usein Wengerin Arsenaliin. Championshipin vuoden joukkueeseen valittiin Jason Scotland ja Jorge Gomez. Muita onnistujia olivat Angel Rangel, Leon Britton, nuori Joe Allen ja loukkaantumiseensa asti Ferrie Bodde. Katsojia kävi keskimäärin noin 15000. Kauden päätteeksi suosittu manageri Roberto Martínez lähti 2 miljoonan kauppahinnalla valioliigavalmentajaksi Wiganiin. Seuraajaksi valittiin Paulo Sousa, joka muistetaan Portugalin kultaisen sukupolven (esim. Figo, Rui Costa) keskikenttäpelaajana.


title: Swansea City AFC

text: Kaudella 2009–2010 ei enää nähty edellisen vuoden kahta parasta maalintekijää, Jason Scotlandia ja Jorge Gomezia, jotka lähtivät valmentaja Martinezin mukana Valioliigaan Wiganin joukkueeseen. Uusia pelaajia hankittiin etenkin hyökkäykseen. West Bromwichistä ostettu Graig Beattie oli seurahistorian kallein hankinta. Muut uudet hyökkääjät olivat skotlantilainen Stephen Dobbie, hollantilainen Gedric van der Gun ja itävaltalainen Besian Idrizaj. Lisäksi Swansean entinen hyökkääjälegenda Lee Trundle lainattiin syyskaudeksi Bristol Citystä. Keskikentälle hankittiin espanjalainen Jordi Lopez. Lisäksi omista junioreista nostettiin edustusjoukkueeseen Jazz Richards. Tammikuussa 2010 Swansean riveihin siirtyi suomalaishyökkääjä Shefki Kuqi. Kuqi siirtyi Swanseaan TuS Koblenzista vapaalla siirrolla. Kausi päättyi seitsemänteen sijaan, ja karsintaraja jäi ainoastaan pisteen päähän. Karsintasarja jäi saavuttamatta pitkälti sen tähden, että joukkue kärsi koko kauden maalinteko-ongelmista: Swansea teki vähiten maaleja koko sarjassa. Vastaavasti puolustupeli ja maalivahtityöskentely onnistuivat, sillä ainoastaan sarjan voittanut Newcastle päästi vähemmän maaleja. Arvostusta joukkue sai edelliskausien tapaan pelityylistään, joka perustui pallonhallintaan ja lyhytsyöttöpeliin.


title: Swansea City AFC

text: Kesällä Paulo Sousa lähti Leicesteriin ja valmennusvastuun otti Brendan Rodgers. Aiemmin hän on valmentanut Readingia ja Watfordia. Lisäksi hän on kuulunut Chelseassa Jose Mourinhon valmennustiimiin. Pelaajistossa ei tapahtunut suuria muutoksia, mutta joukkueen monivuotinen keskikenttäpelaaja Leon Britton siirtyi Sheffield Unitediin. Syksyllä joukkue hankki kaksi merkittävää vahvistusta: Scott Sinclairin Chelseasta ja hollantilaisen Kemy Augustinen. Kauden aikana hyökkäystä vahvistettiin vielä Luke Moorella ja Chelseasta lainatulla Fabio Borinilla. Kevään viimeisenä vahvistuksena joukkueeseen palasi Leon Britton. Sarjan päätyttyä Swansean sijoitus oli kolmas. Edessä olivat pudotuspelit noususta Valioliigaan. Ensimmäisellä kierroksella kaatui Nottingham yhteismaalein 3-1 ja Wembleyllä Reading 4-2. Näin Swansea oli noussut Valioliigaan, vaikka ainoastaan kahdeksan vuotta aiemmin joukkue oli taistellut viimeisen kierroksen ottelussa säilymisestä Englannin ammattilaisliigoissa. Tästä joukkueesta Wembleyn avauskokoonapanossa pelasivat yhä Leon Britton ja Alan Tate. Kauden aikana tärkeimmiksi pelaajiksi nousivat hyökkäävät laitapelaajat Scott Sinclair (joka teki Wembleyllä hattutempun) ja Nathan Dyer. Myös Dorus de Vries vakuutti maalilla. Nousun laskettiin tuovan Swansean tilille 90 miljoonaa puntaa.


title: Swansea City AFC

text: Kesällä maalivahti Dorus de Vries ja keskikenttäpelaaja Darren Pratley jättivät seuran. Maalille hankittiin hollantilainen Michel Vorm ja portugalilainen Jose Moreira. Hyökkäystä vahvistivat David Graham ja Leroy Lita. Keskikentälle tuli Wayne Routledge. Puolustukseen lainattiin Tottenhamista Steven Caulker. Ennakkoveikkauksissa Swansean odotettiin olevan kolmen putoajan joukossa. Tammikuussa joukkue hankki lainaksi Hoffenheimin Gylfi Sigurdssonin, joka osoittautui hyökkäyspelin kannalta tärkeäksi pelaajaksi. Kauden päätteeksi Swansea sijoittui sarjataulukossa yhdenneksitoista. Sekä kannattajat että pelaajat äänestivät vuoden pelaajaksi maalivahti Michel Vormin. Muita kehuttuja pelaajia olivat Ashley Williams, Leon Britton ja Gylfi Sigurdsson. Myös valmentaja Brendan Rodgers sai osakseen arvostusta. Kauden päätteeksi Liverpool osti hänet 5 miljoonalla. Uudeksi valmentajaksi tuli tanskalainen Michael Laudrup.


title: Marko Kivilä

text: Marko Kivilä (s. 1. heinäkuuta 1985 Turku) on entinen suomalainen jalkapalloilija. Hän oli pelipaikaltaan keskikenttäpelaaja.


title: Marko Kivilä

text: Kivilä on Kuopion Palloseuran kasvatti. Hän pelasi KuPSin paidassa muun muassa 31 Veikkausliigaottelua. Kasvattajaseuransa edustusjoukkueessa Kivilä debytoi 20. lokakuuta 2003. Kyseessä oli karsintasarjan ottelu KuPS-TPS, jonka KuPS voitti 5–0. KuPS voitti myös koko karsintasarjan.


title: Marko Kivilä

text: Kivilä siirtyi KuPSista joensuulaisseura Jippoon joulukuussa 2006. Jipposta hän siirtyi JJK:hon tammikuussa 2008. Kaudet 2009-2011 Marko Kivilä edusti oululaista Oulun Palloseuraa, joka pelasi ensimmäisen kauden Kakkosessa, josta nousu tapahtui Ykköseen. Ykkösen pelejä Kivilälle on kertynyt kaikkiaan 80.


title: Marko Kivilä

text: Kaudella 2012 Marko Kivilä siirtyi torniolaiseen TP-47:ään, joka pelasi Kakkosessa. TP-47:llä oli kaudella 2012 farmisopimus OPS:n kanssa.


title: H2O (televisiosarja)

text: H2O (engl. "H2O: Just Add Water") on australialainen televisiosarja, jota esitettiin australialaisella Network Ten -televisiokanavalla vuosina 2006–2010. Sarjan päähenkilöinä on kolme teinityttöä, jotka muuttuvat merenneidoiksi aina, kun joutuvat kosketuksiin veden kanssa. Lisäksi heillä on veteen liittyviä taikavoimia.


title: H2O (televisiosarja)

text: Sarjaa tehtiin kolme tuotantokautta ja 78 jaksoa. Suomessa jaksot esitettiin ensimmäisen kerran Yleisradion "Summerissa" kesällä 2007, 2008 ja 2010. Vuonna 2013 tehtiin sarjan tarinaan pohjautuva spin-off-sarja "Mako Mermaids". Vuonna 2015 sarjasta tehtiin lapsille suunnattu animaatioversio "H2O – Merenneitojen seikkailut". Näitä sarjoja on esitetty Suomessa Netflixissä ja "Mako Mermaids" -sarjaa myös Ylen Summerissa kesällä 2016.


title: H2O (televisiosarja)

text: 16-vuotiaat teinitytöt Rikki, Emma ja Cleo ovat veneilemässä mutta heiltä loppuu bensa lähes avomerellä. Tytöt joutuvat soutamaan lähellä olevalle Mako-saarelle, jossa on vanha tulivuori. He joutuvat tulivuoren sisään ja huomaavat siellä altaan, josta menee tunneli mereen. Tytöt päättävät sukeltaa tunnelin kautta pois saarelta. Kun kaikki tytöt ovat altaassa, vesi alkaa kuplia täysikuun paistaessa suoraan altaaseen.


title: H2O (televisiosarja)

text: Pian tytöt huomaavat, että heidän elämänsä on muuttunut radikaalisti. Aina kun he ovat kosketuksissa veden kanssa, jota ei pyyhitä iholta pois 10 sekunnin kuluessa, he muuttuvat merenneidoiksi. He ovat saaneet myös yliluonnollisia voimia: Cleo pystyy muokkaamaan ja hallitsemaan vettä, Emma jäädyttää vettä ja Rikki kiehuttaa ja haihduttaa vettä. He haluavat pitää kykynsä salaisuutena ja joutuvat siksi elämään enemmän tai vähemmän salaista kaksoiselämää.


title: H2O (televisiosarja)

text: Sarjan kolmannella kaudella Emma lähtee perheensä kanssa maailmanympärysmatkalle, ja hänet korvaa merenneitona Bella.


title: H2O (televisiosarja)

text: Cleo Sertori


title: H2O (televisiosarja)

text: Cleo on Emman paras kaveri, eikä hän osaa uida. Hänestä tuli merenneito ollessaan Makon kuutamoaltaassa täydenkuun aikaan Emman ja Rikkin kanssa. Cleo saa kylvyssä selville olevansa merenneito. Hän pystyy nostamaan vesipatsaan ja toisessa tuotantokaudessa hän sai myös voimat hallita tuulia. Kakkoskaudella Lewis ja Charlotte alkavat seurustella, Cleon jättäessä Lewisin, Charlotte aiheuttaa lopulta todella paljon ongelmia. Cleon perheeseen kuuluu äiti, isä ja pikkusisko Kim. 3. tuotantokaudella Cleon isä menee naimisiin Samantha "Sam" Robertsin kanssa, josta tulee Cleon äitipuoli. Myös Lewis lähtee 3. tuotantokauden puolivälissä opiskelemaan, mutta tulee takaisin H2O:n päätösjaksossa.


title: H2O (televisiosarja)

text: Emma Gilbert


title: H2O (televisiosarja)

text: Emma on sporttinen, ja harrasti uintia ennen kuin muuttui merenneidoksi. Uinnin lopettaminen oli Emmalle vaikea asia. Hänestä tuli merenneito ollessaan kuutamoaltaassa täydenkuun aikaan Cleon ja Rikkin kanssa. Hän tajusi olevansa merenneito ollessaan uimassa. Emman voima on jäädyttäminen, ja toisella tuotantokaudella hän saa myös voimat hallita hirmumyrskyjä. Ensimmäisellä kaudella Emma ihastuu Byroniin, mutta lopulta kakkoskaudella Emma rakastuu poikaan nimeltä Ash, kun hänen pikkuveljensä, Elliot käy Ashin ratsastustunneilla. Hän paljastaa lopulta 2. tuotantokauden viimeisessä jaksossa Ashille olevansa merenneito. Kolmannella kaudella Emmaa ei enää nähdä, sillä hän lähtee perheensä kanssa maailmanympärysmatkalle.


title: H2O (televisiosarja)

text: Rikki Chadwick


title: H2O (televisiosarja)

text: Rikki tulee ensimmäisellä kaudella kaupunkiin uutena tyttönä. Hän on melko köyhä, ja asuu isänsä kanssa pienessä talossa. Hänestä tuli merenneito ollessaan kuutamoaltaassa Emman ja Cleon kanssa. Rikkin voimat ovat veden haihduttaminen, höyrystäminen ja hän pystyy myös luomaan poreita veteen. Hän tajusi olevansa merenneito sadettimen kastellessa hänet puistossa. Toisella tuotantokaudella hän sai uudet voimat muitten tyttöjen tavoin, hän pystyy kutsumaan tulta. Rikki oli Zane Bennetin kanssa yhdessä ensimmäisellä kaudella, kunnes he eroavat ja alkavat taas seurustella 2. tuotantokaudella. Lisäksi he ovat yhdessä 3. kaudella, mutta Rikki suuttuu Zanelle, kun Willin sisko Sophie suutelee Zanea.


title: H2O (televisiosarja)

text: Isabella "Bella" Hartley


title: H2O (televisiosarja)

text: Bella tulee H2O:hon vasta 3. tuotantokaudella Emman lähdettyä maailmanympärysmatkalle. Bella on myös merenneito ja hänen voimansa on veden muuntaminen gelatiiniksi "hyytelöksi". Bella tuli merenneidoksi jo 9-vuotiaana, kun he asuivat Irlannissa ja Bella löysi sieltä samanlaisen kuutamoaltaan kuin Mako-saarella. Bella sai tietää Cleon ja Rikkin olevan merenneitoja, kun vesilonkero veti Rikkin veteen Rikki`s baarin avajaisiltana ja Bella näki Rikkin pyrstön hänen kastuttua. Cleo hyppäsi veteen pelastamaan Rikkiä. Bellan seuratessa Cleoa veteen näki Bella veden alla Cleonkin olevan merenneito. Kun Zane oli ostanut JuiceNet-baarin, hän tarvitsi bändin, mutta Rikki havaitsi Naten laulavan surkeasti. Niinpä Rikki tarvitsi uuden rumpalin kun edellinen oli tehnyt oharit, ja laulajan. Rikki antoi mikin Bellalle ja siitä sitten jatkui ura bändin kanssa.. Bella ihastuu Williin, jota 3. tuotantokaudella esittää Luke Mitchell. Kolmannen tuotantokauden 10. jaksossa Will saa tietää Bellan merenneitosalaisuuden, mutta 12. jaksossa hän saa tietää myös Rikkistä ja Cleosta.


title: H2O (televisiosarja)

text: Charlotte tulee mukaan 2. tuotantokaudella. Kun Cleo, Emma ja Rikki ovat saaneet uudet voimat, Cleo päättää kokeilla voimiaan koulun sadettimeen ja kastelee vahingossa Charloten. 2. tuotantokauden loppuvaiheessa Charlotte on saanut tietää kuolleen isoäitinsä Gracien olleen merenneito, ja muuttuu itsekin merenneidoksi. Hän sai kaikki voimansa (veden muokkaaminen, lämmittäminen sekä jäädyttäminen) hypättyään Mako-saaren kuutamoaltaaseen täysikuulla. Charlotte kuitenkin menettää voimansa 2. kauden lopussa kaksintaistelussa Cleoa, Emmaa ja Rikkiä vastaan. Charlotte seurusteli Lewisin kanssa toisella kaudella.


title: H2O (televisiosarja)

text: Cleo


title: H2O (televisiosarja)

text: Rikki


title: H2O (televisiosarja)

text: Emma


title: H2O (televisiosarja)

text: Charlotte


title: H2O (televisiosarja)

text: Bella


title: H2O (televisiosarja)

text: Merenneitopukujen tekeminen kesti puoli vuotta ja niiden valmistamisessa käytettiin näyttelijöiden vartaloista otettuja muotteja sekä käsintehtyjä suomuja. Valmis pyrstö painaa noin 12-15 kilogrammaa. Puvun vetoketju on selvästi näkyvissä takaapäin, vaikka sitä on yritetty peittää lisäämällä ylimääräisiä suomuja ja rakentamalla "harja" koko vetoketjun pituudelta. Pyrstöevään on suunniteltu poljin jaloille, joka auttaa näyttelijää uimisessa. Se evän lisäksi lisää puvun pituuteen 60 senttimetriä. Pyrstöt ovat oranssin kullahtavat, maalattu tarkasti ja varjostettu hyvin. Ulkonäkö on aidontuntuinen.


title: Cox & Forkum

text:
Cox & Forkum on John Coxin ja Allen Forkumin piirtämä verkkosarjakuva. Sarjakuvan pääasiallinen julkaisukanava on Internet, vaikka sitä on satunnaisesti julkaistu myös sanomalehdissä. Cox ja Forkum ovat julkaisseet myös kolme sarjakuvakokoelmaa.
Sarjakuva käsittelee yleensä Terrorismin vastaista sotaa ja islamilaista fundamentalismia.
Sarjakuvien ideologinen perspektiivi on objektivismi. Cox ja Forkum ovat kritisoineet republikaanipuoluetta asiakysymyksissä, joista objektivistit ovat perinteisesti olleet eri mieltä republikaanien kanssa, kuten uskonnosta, abortista ja maahanmuutosta.


title: George Avakian

text: George Avakian (15. maaliskuuta 1919 Armavir, Venäjä – 22. marraskuuta 2017 New York, New York, Yhdysvallat) oli yhdysvaltalainen tuottaja, joka tuli tunnetuksi työstään jazzmusiikin parissa. Columbia Recordsille työskennellessään hän tuotti muun muassa Miles Davisin musiikkia.


title: George Avakian

text: Avakianin vanhemmat olivat armenialaisia. Hän opiskeli Yalen yliopistossa ja oli jo nuorena jazzmusiikin ystävä. Uransa aikana hän kiinnitti muiden muassa Miles Davisin ja Dave Brubeckin Columbia Recordsiin; hän toimi vuodesta 1959 tuottajana Warner Bros.illa ja sitten RCA Victorilla. Hän organisoi Benny Goodmanin Neuvostoliiton-kiertueen 1962.


title: George Avakian

text: Avakian toimi Keith Jarrettin managerina noin vuosina 1970–1974. Hän oli mukana perustamassa "National Academy of Recording Arts and Sciencesiä" ja sai vuonna 2000 "Down Beatin" palkinnon elinikäisistä saavutuksista. Hänen vaimonsa oli armenialais-amerikkalainen viulisti Anahid Ajemian. Pari ja Ajemianin pianistisisko Maro Ajemian avustivat Alan Hovhanessia tämän kansainvälisessä läpimurrossa 1950-luvulla.


title: Khryseis

text: Khryseis () oli kreikkalaisessa mytologiassa troijalainen nainen, Apollonin papin Khryseksen tytär.


title: Khryseis

text: Troijan sodan aikana Khryseis joutuu kreikkalaisten vangiksi, ja hänet annetaan sotasaaliina Agamemnonille orjattareksi. Agamemnonin kieltäydyttyä palauttamasta häntä isälleen edes lunnaita vastaan Apollon lähettää ruton kreikkalaisten keskuuteen, ja Agamemnonin täytyy suostua Khryseiksen palauttamiseen. Odysseuksen palautettua tämän Agamemnon hyvittää tappion itselleen vaatimalla Akhilleukselta Briseiksen itselleen, minkä seurauksena Akhilleus kieltäytyy osallistumasta taisteluihin.


title: Khryseis

text: Myöhemmän kertomuksen mukaan Khryseis sai pojan Agamemnonille.


title: Khryseis

text: Khryseis oli yksi okeanideista, Okeanoksen ja Tethyksen tytär. Sukuluettelojen lisäksi hänet mainitaan nimeltä antiikin kirjoituksissa ainoastaan kerrottaessa hänen olleen Persefonen seurassa sisariensa kanssa kisailemassa ja keräämässä kedon kukkia


title: Khryseis

text: Khryseis oli yksi Thespioksen tyttäristä, joka synnytti Herakleelle pojan, Onesippoksen.


title: Pyry Kärkkäinen

text: Pyry Kärkkäinen (s. 10. marraskuuta 1986 Kiuruvesi) on suomalainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan keskuspuolustaja tai puolustava keskikenttäpelaaja. Kärkkäinen on aiemmin edustanut Veikkausliigassa Kuopion Palloseuraa ja Helsingin Jalkapalloklubia.


title: Pyry Kärkkäinen

text:
Kärkkäisen aloitti jalkapallon pelaamisen Kiuruveden Palloilijoissa. Vuonna 1998 hän siirtyi KuPS:n junioreihin, joissa pelasi kauteen 2002 asti. Kauden 2003 Kärkkäinen pelasi Pallo-Kerho 37:n riveissä Kakkosta. Hän palasi KuPS:aan samana syksynä ja teki pelillisen läpimurtonsa kaudella 2004.
Yhteensä Kärkkäinen on pelannut kauden 2014 jälkeen 231 liigaottelua.


title: Pyry Kärkkäinen

text: Kärkkäinen on pelannut Suomen alle 19- ja alle 21-vuotiaiden maajoukkueissa. Lokakuussa 2007 hänet kutsuttiin Suomen alle 23-vuotiaiden maajoukkueeseen, joka kohtasi Vietnamin Hanoissa pelattavassa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet.


title: Pyry Kärkkäinen

text: 15. toukokuuta 2009 Suomen alle 21-vuotiaiden maajoukkueen päävalmentaja Markku Kanerva valitsi Kärkkäisen 40:n pelaajan ehdokaslistalle, josta valitaan lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen.


title: SS Alpena

text: SS Alpena oli höyrykäyttöinen siipiratasalus, joka upposi Pohjois-Amerikan Suuriin järviin kuuluvalla Michiganjärvellä nimellä Big Blow tunnetussa myrskyssä 16. lokakuuta 1880. Onnettomuudessa menehtyi 80 henkeä. Aluksen hylkyä ei ole löydetty.


title: SS Alpena

text: "Alpena" oli rakennettu vuonna 1866 Marine Cityssä Michiganissa Gallagher & Companyn telakalla, ja sen oli suunnitellut Thomas Arnold. Alus oli 197 jalan (60 metrin) pituinen ja 27 jalan (8,22 metrin) levyinen, ja sen syväys oli 12 jalkaa (3,65 metriä). Aluksen uppouma oli 654 tonnia.


title: SS Alpena

text: 15. lokakuuta 1880 "Alpena" lähti Grand Havenista Michiganista Chicagoon Illinois'hin mukanaan noin 80 matkustajaa sekä suuri omenalasti. Myrskyn raivotessa alus joutui merihätään, ja se havaittiin viimeisen kerran seuraavana päivänä noin kello kahdeksan aamulla voimakkaassa aallokossa. Tämän jälkeen, luultavasti rahdin aiheuttaman siirtymisen vuoksi, alus kääntyi ympäri ja ajelehti luoteeseen. Lokakuun 17. päivänä hylyn kappaleita sekä omenia ajelehti Saugatuckin kylän rannoille. Suurin aluksesta rantaan ajautunut esine oli laivan piano, joka ajautui rantaan Hollandissa Michiganissa.


title: André Bettencourt

text: André Bettencourt (21. huhtikuuta 1919 Saint-Maurice-d'Ételan – 19. marraskuuta 2007) oli ranskalainen poliitikko. Bettencourt toimi mm. Ranskan kulttuuriministerinä 1970–1971 ja ulkoministerinä 1973. Hän istui Ranskan kansalliskokouksessa 1956–1977 ja sen jälkeen senaatissa vuoteen 1995.


title: André Bettencourt

text: Bettencourt kuului nuoruudessaan fasistiseen La Cagouleen, jonka tarkoitus oli kaataa Ranskan kolmas tasavalta. Hän kirjoitti vuosina 1940–1942 natsipropagandalehti "La Terre françaiseen" kymmeniä artikkeleita, joista osa sisälsi antisemitistisiä näkemyksiä. Tiedon Bettencourt'n taustoista toi julkisuuteen vasta Jean Frydman 1990-luvulla.


title: André Bettencourt

text: Bettencourt valittiin 23. maaliskuuta 1988 Ranskan instituutin Taideakatemia "Académie des Beaux-Arts'n" jäseneksi. Hän on ollut vuodesta 1950 naimisissa Liliane Bettencourt'n kanssa, ja heillä on yksi yhteinen tytär. Bettencourt kuului L'Oréalin hallitukseen 1990-luvulle saakka, kunnes erosi 75 vuoden iässä.


title: André Bettencourt

text: Hänelle myönnettiin "Croix de guerre", ja hän oli Kunnialegioonan ritari.


title: Tasapainokorkeus

text:
Tasapainokorkeus on se korkeus, jossa ei teoriassa tapahdu ylöspäisiä ilmavirtauksia, jos
ilmalla ei ole ennestään nousunopeutta. Ylöspäin nousevan ilman nousu perustuu siihen, että se on ympäristöään lämpimämpi ja kevyempi, Kun ylös nouseva ilma joutuu pienempään paineeseen, se jäähtyy, ja sen tiheys lähestyy ympäröivän ilman tiheyttä. Lopulta se jäähtyy niin paljon, että on yhtä painava kuin ympäröivä ilma, ja noste lakkaa. Tällöin ollaan tasapainokorkeudella.


title: Tasapainokorkeus

text: Nousuliike on sitä suurempi, mitä suurempi maanpinnan ja ilmakehän yläosien välinen lämpötilaero on. Niinpä kumpupilvet yleensä nousevat korkealle, kun maanpinnan lähellä on lämmintä ilmaa. Jos pilvi nousee kyllin korkealle, se alkaa ukkostaa.


title: Tasapainokorkeus

text: Käytännössä nostetta omaava lämmin ilmakupla nousee tasapainokorkeutta ylemmäs, koska sillä on nopeutta alussa. MPL:ksi (maximum parcel level, ilmapaketon suurinkorkeus) kutsutaan rajaa, jonka ylös nouseva ilma voi saavuttaa kovalla vauhdilla, joka sillä on vielä tasapainokorkeudella..


title: Tasapainokorkeus

text:
Pilven huippu eli "toppi" () ilmoittaa pilven ylärajan korkeuden tai lämpötilan.
Jos kesällä satavan pilven toppi on hyvin korkealla, se voi liittyä ukkoseen.
Ukkonen vaatii jääkiteitä ja pilven huipun lämpötilaa -18 °C 6-7 km korkeuteen tai mieluummin alle, noin -40 - -50 °C joka vallitsee noin 10 km korkeudessa. Pilven nousu hyvin korkeaksi vaatii yleensä suurta ilmavirtauksen nousunopeutta, monesti yli 9 m/s, joka riittää kannattelemaan rakeita. Teoriassa ukkosta voi olla jos pilvi nousee korkeuteen missä sen huipun lämpötila on -15 °C. mutta tämä on harvinaista.


title: Kaksi vanhaa tukkijätkää

text: Kaksi vanhaa tukkijätkää on Ossi Elstelän ohjaama vuonna 1954 valmistunut elokuva. Sen päärooleja näyttelevät Elstelä itse sekä Olavi Virta ja Anneli Sauli. Elokuvan nimi on peräisin Reino Helismaan sanoittamasta, Toivo Kärjen säveltämästä iskelmästä ”Kaksi vanhaa tukkijätkää”.


title: Kaksi vanhaa tukkijätkää

text: Elokuvassa kuullaan muutamia ikivihreiksi muuttuneita kappaleita, mutta Kärjen ja Helismaan laulu ”Kaksi vanhaa tukkijätkää"” soi vain orkesterisovituksena lopussa.


title: Kaksi vanhaa tukkijätkää

text: ”Kari Hongan” rooliin oli alkujaan suunniteltu Tapio Rautavaaraa, mutta rooliin tuli kuitenkin Olavi Virta.


title: Kaksi vanhaa tukkijätkää

text: Vuorineuvos Saarinen (Ossi Elstelä) on saanut lääkäriltä kehotuksen pitää liikarasituksen vuoksi puolen vuoden loman. Hän päättää lähteä nuoruutensa työmaisemiin Akkakoskelle, jossa oli aikoinaan tukkijätkänä. Saavuttuaan tukkikämpälle hän todellisen henkilöllisyytensä salaamiseksi esittäytyy Taneli Saareksi. Taneli saa ystävän Jaakko ”Moterni Jaska” Naskalista, joka haikailee vanhoja parempia aikoja ja auttaa Tanelia sopeutumaan savotalle. Vuorineuvoksen Liisa-tytär (Anneli Sauli) seuraa pian isänsä jäljessä savotalle ollessaan huolissaan isästään. Tanelin kiivaasta vastustuksesta huolimatta Liisan ja Savotan kympin Kari Hongan (Olavi Virta) välille syttyy romanssi.


title: Kaksi vanhaa tukkijätkää

text: Aikalaisarvioijille elokuva oli myönteinen yllätys. Paula Talaskivi ("Helsingin Sanomat") kirjoitti: ”Ossi Elstelä – – on havainnut eräitä 'uusia' piirteitä tarvittavan tukkilaisfilmeissäkin ja pystynyt niitä myös toteuttamaan”. Helismaan käsikirjoituksia on moitittu heppoisiksi, mutta tässä tapauksessa Leo Nordberg ("Uusi Suomi") piti käsikirjoitusta Helismaan siihenastisen uran parhaimpana.


title: Keemun (tee)

text: Keemun- eli Qimen-tee (, ’Qimenin punainen tee’) on kiinalaista mustaa teetä, jota tuotetaan Anhuin maakunnan Huangshanin prefektuuritason kaupungin Qimenin piirikunnassa. Se on yli sadan vuoden ajan ollut Kiinan kuuluisin musta tee.


title: Keemun (tee)

text: Qimenin piirikunnan keskustaajama sijaitsee noin 50 kilometriä kuuluisasta Huangshanista (Huangvuoresta) länsilounaaseen. Nimi Keemun on Qimenin englanninkielinen kirjoitusasu. Keemunteen kiinankielinen nimi on Qihong lyhennyksenä sanoista "qímén hóngchá" (Qimenin punainen tee).


title: Keemun (tee)

text: Tarinan mukaan Qimenin piirikunnassa ei ennen 1870-lukua tuotettu kuin vihreää teetä. Tuotannon aloitti nuori mies, joka virkamiehen tehtävästä työttömäksi jäätyään oli isänsä neuvoa "Ammattitaito on parempi toimeentulon turvaaja kuin kuin epävarma virkamiehen paikka" noudattaen lähtenyt Fujianin maakuntaan oppimaan mustan teen valmistamista. Palattuaan Qimeniin hän käynnisti vuonna 1875 siellä kolme teetehdasta. Mustan teen valmistustapa sopi mainiosti piirikunnan lämpimän kosteassa ilmastossa ja hiekkaperäisessä maassa kasvaneiden teepensaiden lehdille.


title: Keemun (tee)

text: Tuotetun Qimen-teen aromikkuus saavutti suurta suosiota. Tee voitti myös kansainvälisiä palkintoja jo varsin varhain: vuonna 1913 tee sai kultaisen palkinnon Italiassa pidetyssä näyttelyssä ja vuonna 1915 Panamassa pidetyssä näyttelyssä. Suurinta suosiotaan tämä tee nautti 1900-luvun alkuvuosikymmeninä. Qimen-tee luetaan yhä nykyäänkin Kiinan kymmenen arvostetuimman teen joukkoon.


title: Keemun (tee)

text: Teetä valmistetaan kymmentä eri laatua: hao ya A, hao ya B, erityisluokka ja luokat 1-7. Luokista arvostetuin on hao ya A ja alhaisin on luokan 7 tee. Valmistettaessa parempia teeluokkia teelehdet kierretään tiukoiksi neulasiksi. Kalliimmat qimen-teet tuovat parhaiten esille, mistä teen maine on peräisin.


title: Keemun (tee)

text: Suositeltava haudutusaika on 5–6 minuuttia. Keemunin haudutus on lisäksi tehtävä huolellisesti, ja haudutuksen loppuvaiheessa teesuodatin sen sisältämine teelehtineen on poistettava teestä varovasti ja sekoittamatta, etteivät aromit peity.


title: Keemun (tee)

text: Juomana Keemun on keskivahvaa, tummanpunaruskeaa. Hienon Keemunin mausta voi löytää esimerkiksi aavistuksen orkideaa ja kevyttä suklaisuutta, samoin kuin kevyttä paahteisuutta. Sitä on joskus kutsuttu kiinalaisen mustan teen burgundinviiniksi.


title: Keemun (tee)

text: Keemuntee sopii iltapäiväteeksi sekä nautittavaksi päivällisen jälkeen, ja monet pitävät siitä aamiaisteenä. Periaatteessa Keemunia voi pitää hyvänä yleisteenä.


title: Ove Aunli

text: Ove Aunli (s. 12. maaliskuuta 1956) on entinen norjalainen maastohiihtäjä.


title: Ove Aunli

text: Aunli saavutti urallaan kolme henkilökohtaista ja viisi viestihiihdon arvokisamitalia. Viestissä hän voitti maailmanmestaruuden Oslossa 1982 ja Seefeldissä 1985.


title: Ove Aunli

text: Ove Aunlin vaimo on hiihdon olympiavoittaja Berit Aunli (o.s. Kvello).


title: Ove Aunli

text: Sarajevon 1984 olympiakisoissa Ove Aunli hylättiin 15 kilometrin hiihdossa, kun hän silloisten sääntöjen vastaisesti hiihti maalialueella luistelutyylillä. Hylkäyksen suorittaneen juryn jäsenenä oli hänen appensa Kristen Kvello. Aunlin aika olisi riittänyt lopputuloksissa viidenneksi.


title: Ove Aunli

text: Aunli hiihti Salpausselän kisoissa vuonna 1981 15 kilometrin kilpailussa toiseksi ja seuraavana vuonna matkan kuudenneksi.


title: Amerikannakkeli

text: Amerikannakkeli ("Sitta carolinensis") on pohjoisamerikkalainen varpuslintu. Lajin kuvaili ja nimesi John Latham 1790.


title: Amerikannakkeli

text: Linnun pituus on 14–15,5 cm ja paino keskimäärin 20 g. Habitukseltaan se muistuttaa meikäläistä pähkinänakkelia. Alapuoli on valkoinen, selkä harmaa, siivet ja pyrstö tummat sekä päälaki ja niska mustat. Alaperä on punertava. Nokka on pitkähkö ja suora. Sukupuolet ovat muuten samanvärisiä mutta naaraan päälaki on tummanharmaa. Kiipeilee ketterästi puunrungoilla ja oksistossa, yhtä hyvin nokka ylös- kuin alaspäin.


title: Amerikannakkeli

text: Lajista tunnetaan 8 alalajia. Vanhin tavattu yksilö on ollut lähes 10 vuotta vanha.


title: Amerikannakkeli

text: Yhdysvallat, pääosa Meksikoa ja Kanadan eteläosat. Lajin kanta on elinvoimainen ja runsastumassa. Maailman populaation kooksi arvioidaan noin 10 miljoonaa yksilöä. Laji on paikkalintu. Talvisin se lyöttäytyy sekaparviksi paikallisten tiaisten kanssa.


title: Amerikannakkeli

text: Lehti- ja sekametsät.


title: Amerikannakkeli

text: Reviirin laajuus on 10–20 hehtaaria. Pesii vain kerran vuodessa. Pesä on puunkolossa tai tikankolossa. Munia on 3–10, keskimäärin 7. Haudonta-aika on 12–14 päivää, vain naaras hautoo. Molemmat emot huolehtivat poikasista, jotka ovat lentokykyisiä keskimäärin 26 päivän ikäisinä mutta saattavat lähteä pesästä jo pariviikkoisina. Sukukypsä 1-vuotiaana.


title: Amerikannakkeli

text: Pähkinät ja siemenet sekä varsinkin kesällä pienet selkärangattomat. Käy mielellään lintulaudoilla hakemassa auringonkukansiemeniä. Varastoi ruokaa kaarnanrakoihin.


title: Julia Gutiérrez Caba

text: Julia Gutiérrez Caba (s. 20. lokakuuta 1934 Madrid) on espanjalainen näyttelijä, joka on työskennellyt sekä elokuva-, televisio- että teatteriproduktioissa. Hänen äitinsä Irene Caba Alba, veljensä Emilio Gutiérrez Caba ja siskonsa Irene Gutiérrez Caba ovat myös tunnettuja näyttelijöitä.


title: Julia Gutiérrez Caba

text: Gutiérrez Caba palkittiin vuonna 2001 parhaan naissivuosan Goyalla roolistaan elokuvassa "You're the One (Una historia de entonces)" (2000) ja vuonna 1998 hän oli ehdolla parhaan naispääosan kategoriassa roolistaan elokuvassa "El color de las nubes" (1997). Televisiosta Gutiérrez Caba tunnetaan parhaiten "Serranon perheen" Carmenina.


title: Parketti

text: Parketti on yleinen puusta tehty lattiamateriaali. Yleisin parketti on lautaparketti, jota käytetään eniten koska se on helppo asentaa. Lautaparketti koostuu noin 4 mm paksusta pintakerroksesta, jonka alla on pohjakerros, joka on yleensä halvempaa puuta. Pintakerros voi olla vaikkapa tammea, koivua tai jotakin muuta puulajia. Lautaparketin voi yleensä hioa yhden kerran, kun se on kulunut.


title: Parketti

text: Mosaiikkiparketit poikkeavat lautaparketista siten että ne ovat yleensä noin 8 mm paksuja ja ne liimataan suoraan lattiapintaan kiinni. Mosaiikkiparketin pohjassa voidaan käyttää korkkia äänieristeenä silloin kun se liimataan betonipintaan kiinni. Parketin asennuksen jälkeen lattia hiotaan ja lakataan. Mosaiikkiparketti on mahdollista hioa ja lakata useaan kertaan.


title: Luettelo Dingon kappaleista

text: Tämä on luettelo rock-yhtye Dingon kappaleista. Kappaleita voi järjestää raidan, kappaleen nimen, kappaleen keston, albumin, julkaisuvuoden tai levy-yhtiön mukaan.


title: Al Mulock

text: Al Mulock (Alfred Mulock Rogers, 30. kesäkuuta 1925 Toronto, Ontario, Kanada – toukokuuta 1968 Guadix, Espanja) oli näyttelijä, joka tunnettiin parhaiten rooleistaan Sergio Leonen spagettiwesterneissä. Hän teki itsemurhan vuonna 1968.


title: Al Mulock

text: Hyvät, pahat ja rumat elokuvassa hän esitti palkkionmetsästäjää, joka menetti kätensä (hahmo: Elam yksikätinen) Tuco (Eli Wallach) nimisen roiston haavoittamana elokuvan alussa. Etsittyään Tucoa kahdeksan kuukautta hän löysi tämän kylpyammeesta autiokaupungista ja alkoi ennen Tucon teloittamista purkaa katkeruuttaan. Tuco ampui hänet kuitenkin kylpyvaahdon seasta ja totesi: "When you have to shoot, shoot! Don´t talk".


title: Al Mulock

text: Elokuvan Huuliharppukostaja alussa hän oli yksi kolmesta palkkatappajasta näytellen yhdessä Woody Stroden ja Jack Elamin kanssa. He odottelivat saapuvaa junaa kärpäsen häiritsemänä elokuvan 13 minuuttia pitkässä, klassisessa alkukohtauksessa. Heidät on värvätty tappamaan elokuvan nimetön päähenkilö "Harmonica" (Charles Bronson), joka saapuu asemalle ja ampuu kolmikon. Kuvausten jälkeen Mulock hyppäsi hotellin ikkunasta rooliasu päällään ja kuoli. Myöhemmin kävi ilmi hänen olleen huumeidenkäyttäjä ja koska hän ei saanut mistään annostaan, hän teki epätoivoisen tekonsa. Kuvaukset tapahtuivat Guadixissa, Espanjassa.


title: The House Without a Name

text: The House Without a Name on Dingon englanninkielinen singlejulkaisu vuodelta 1986. Single sisälsi kappaleet "The House Without a Name" ja "Tell Me Now", jotka olivat Joe Meiklen sanoittamat englanninkieliset versiot Dingon kappaleista "Autiotalo" ja "Kirjoitan". Lisäksi kappaleet oli sovitettu raskaammiksi kuin alkuperäiset suomenkieliset versiot.


title: The House Without a Name

text: Sonet julkaisi "The House Without a Name" -singlen muun muassa Isossa-Britanniassa, Ruotsissa ja Tanskassa. Singleä ei ole julkaistu Suomessa. Kappaleesta on tehty myös musiikkivideo.


title: The House Without a Name

text:
Singlen kappaleet olivat Suomessa pitkään harvinaisia, kunnes ne julkaistiin vuonna 2004 "Dingomania" -kokoelmalevyllä. Kappaleet ovat mukana myös "Kunnian päivät 1983–1986" -kokoelmalevyllä (2006).
Vuonna 2008 Lordi levytti kappaleesta cover-version "Melkein vieraissa – Nimemme on Dingo" -tribuuttilevylle. Kappaleen sanoituksia on muutettu Lordille sopivimmiksi ja kappaleen nimeksi on muutettu ”The House”.


title: Kierikkikeskus

text: Kierikkikeskus on Oulussa, Yli-Iin kaupunginosassa Kierikin kylässä Iijoen varrella sijaitseva arkeologinen esihistoria- ja kulttuurimatkailukeskus. Se sijaitsee yhdystien 8540 varrella, noin kymmenen kilometrin päästä Yli-Iin keskuksesta Pudasjärvelle päin. Oulun kaupungin keskustasta on matkaa noin 60 kilometriä.


title: Kierikkikeskus

text: Matkailukeskus on aloittanut toimintansa vuonna 2001. Päärakennus on maailman suurimpia hirsirakennuksia. Rakennuksen suunnittelusta järjestettiin yleinen arkkitehtuurikilpailu vuonna 1999. Kilpailun voittaja professori arkkitehti Reijo Jallinoja on suunnitellut rakennuksen. Päärakennuksen sisällä toimii arkeologinen näyttely. Keskuksen lähistöllä sijaitsee kivikautinen kylä, jossa on nähtävillä kylässä sijainneita kymmeniä talonpohjia 6000 vuoden takaa sekä ansapolku.


title: Kierikkikeskus

text: Päärakennuksessa on ravintola, lahjatavaraliike, kokoustilat ja auditorio. Noin 50 metrin päässä päärakennusta vastapäätä sijaitsee Kierikki Hotelli.


title: Kierikkikeskus

text: Kierikkikeskus on saanut Europa Nostran palkinnon 2002.


title: Kittilän kirkko

text: Kittilän kirkko on Kittilän seurakunnan kirkko Kittilän kirkonkylässä.


title: Kittilän kirkko

text: Kirkko on valmistunut vuonna 1831 ja sen on suunnitellut C. L. Engel. Istumapaikkoja on noin 550. Kirkko rakennettiin alkujaan pitkäkirkoksi, mutta sitä laajennettiin ristikirkoksi Julius Basilierin suunnitelmien mukaan 1886–1887, jolloin myös torni korotettiin. Kirkon sisäilme on vuodelta 1986.


title: Kittilän kirkko

text: Kirkko on niitä harvoja kylän rakennuksia, jotka selvisivät perääntyvien saksalaisten tuhopoltolta Lapin sodassa 1944–1945, ja se on Kittilän vanhin säilynyt rakennus. Kirkon rakennusmestarina toimi lähes sen valmistumiseen saakka Aatami Lantto, ja hänen kuolemansa jälkeen työn jatkoi loppuun Johan Jäneslampi.


title: Kittilän kirkko

text: Kirkossa on Johan Gustav Hedmanin 1831 maalaama alttaritaulu "Jeesus ristillä" (267 × 205 cm öljymaalaus kankaalle). Sen lahjoitti Oulun läänin maaherra Johan Abraham Stjernschantz, mistä kertova teksti "År 1831 är denna tafla förärat till Kittilä kyrka af Landshöfdingen och Riddaren i Uleåborg Herr A. Stjernscantz" on merkitty tauluun.


title: Tiheikkölaulaja

text: Tiheikkölaulaja, aikaisemmalta nimeltään rusotiheikkölintu ("Atrichornis rufescens") on harvinainen australialainen varpuslintu. Lajin nimesi Edward Pierson Ramsay 1867.


title: Tiheikkölaulaja

text: Linnun pituus on noin 16–19 senttiä, koiras on hiukan suurempi. Höyhenpuku on pääosin ruskea suomumaisin täplin, koiraan kurkku on valkoinen ja mahassa on musta laikku. Suuri silmä on ruskea, pyrstö on pitkä ja jalat ovat voimakkaat. Laji on erittäin arka ja piiloutuu vähäisestäkin syystä. Laulaa piilossa voimakasta, noin 12-tavuista "tshiip, tshiip..." ääntä.


title: Tiheikkölaulaja

text: Tiheikkölaulaja on kotoperäinen australialainen laji, joka elää pienellä alueella (noin 1500 neliökilometriä) kaakkoisessa Queenslandissa ja Uuden Etelä-Walesin koillisosassa. Lajin kanta on vaarantunut elinympäristön tuhoutumisen takia. Pääosa linnuista elää suojelualueilla tarkkailun alaisena.


title: Tiheikkölaulaja

text: Subtrooppiset sademetsät lähellä eukalyptusmetsiköitä yli 600 metrin korkeudella merenpinnasta. Viihtyy kosteissa, hämärissä tiheiköissä, joissa on runsaasti karisseita lehtiä ja oksia, joiden seassa laji viettää pääosan ajastaan.


title: Tiheikkölaulaja

text: Tiheikkölaulajan pesimäaika on syys-marraskuussa. Sen pesä ja sen kaksi munaa ovat samankaltaiset, mutta pienemmät, kuin isotiheikkölaulajalla. Pesä on kupolimainen rakennelma lähellä maanpintaa. Munista usein toinen jää kehittymättä. Naaras hautoo ja hoitaa poikaset yksin, poikaset oppivat lentämään noin kuukauden ikäisinä.


title: Tiheikkölaulaja

text: Maassa karikkeen alla tai seassa elävät selkärangattomat, lähinnä hyönteiset.


title: Tulikääpiöahven

text: Tulikääpiöahven ("Apistogramma hongsloi") on pieni, värikäs kääpiökirjoahven.


title: Tulikääpiöahven

text: Tulikääpiöahven jää noin seitsemän senttiä pitkäksi, naaras vielä pienemmäksi.


title: Tulikääpiöahven

text: Tulikääpiöahvenet ovat kotoisin Kolumbian itäosista.


title: Tulikääpiöahven

text: Tulikääpiöahven ei perusta haaremeita. Vanhemmat kasvattavat poikaset yhdessä.


title: Tulikääpiöahven

text: Tulikääpiöahvenen värit pysyvät hyvinä, kun se syö monipuolista lihapitoista ruokaa johon kuuluu vesikirppuja. Sopiva pH on 5,5–6.


title: Sallan kirkko

text: Sallan kirkko on Sallan seurakunnan kirkko. Vuonna 1950 valmistuneen kirkon ovat suunnitelleet Eero Eerikäinen ja Osmo Sipari. Kirkon rakentamiseksi järjestettiin vuonna 1947 arkkitehtikilpailu, jonka voitaneet arkkitehtiylioppilaat Eerikäinen ja Sipari pitivät suunnittelussaan esikuvana perinteisen suomalaisen kivikirkon ja erillisten kellotapuleiden muotoa. Rakennusmateriaalit ovat moderneja: kirkkosalin katto on valettu betonista betonisten kaarien varaan. Jyrkässä katossa on paanukate. Kirkko edustaa Lapin jälleenrakennusta ja se kuuluu kansainvälisen modernin arkkitehtuurin suojelu- ja tutkimusjärjestön Docomomon merkittävien arkkitehtuuri- ja ympäristökohteiden valikoimaan. Kirkko kuuluu myös Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Sallan kirkko

text: Sallan ensimmäinen kirkko, Kuolajärvellä sijainnut, vuonna 1838 valmistunut Carl Ludvig Engelin suunnittelema kirkko tuhoutui talvisodassa. Koska Kuolajärven kylä jäi Pariisin rauhassa luovutetulle alueelle, uusi kirkko rakennettiin Sallan uudeksi kuntakeskukseksi muodostuneelle entiselle Märkäjärvelle.


title: Sallan kirkko

text: Tanskan luterilaiset seurakunnat kustansivat uuden kirkon rakentamisen: tanskalaiset halusivat osoittaa kiitollisuuttaan siitä, että heidän kirkkonsa eivät tuhoutuneet sodassa ja panivat pystyyn rahankeräyksen. Keräysvaroilla ostetut ruokatarvikkeet myytiin Suomessa voitolla niin, että keräyssumma yli kymmenkertaistui.


title: Sallan kirkko

text: Alttarilla on Aimo Tukiaisen tekemä pronssinen korkokuva, joka kuvaa Matteuksen evankeliumin kohtaa ”Tulkaa minun tyköni kaikki työtätekeväiset ja raskautetut, niin minä annan teille levon”. Tukiainen on tehnyt myös kirkkopihan graniittisen sankarimuistomerkin "Hauta Etulinjassa".


title: Sallan kirkko

text: Kirkossa on tilaa 600 henkilölle. Kirkon vieressä olevan siereisen seurakuntatalon on suunnitellut Matti Leiber. Se valmistui 1980.


title: Checks Thugs and Rock n Roll

text: Checks Thugs and Rock N Roll on D.M.C:n ensimmäinen sooloalbumi.


title: Paulo Evaristo Arns

text: Paulo Evaristo Arns (14. syyskuuta 1921 Forquilhinha – 14. joulukuuta 2016 São Paulo) oli brasilialainen katolilainen kirkonmies. Hän toimi vuosina 1970–1998 São Paulon arkkipiispana ja oli yksi kardinaaleista.


title: Paulo Evaristo Arns

text: Arns oli saksalaisen maahanmuuttajapariskunta Gabriel ja Helana Arnsin kolmestatoista lapsesta viides. Neljästä hänen siskoistaan tuli nunnia, ja yksi veljistä on fransiskaani. Arns opiskeli vuosina 1941–1943 filosofiaa Curitibassa ja 1944–1947 teologiaa Petrópolisissa. 1950 hän pääsi Pariisin yliopistoon, jossa hän luki kirjallisuutta, latinaa, kreikkaa ja esihistoriaa.


title: Paulo Evaristo Arns

text: Arns liittyi fransiskaaneihin 10. joulukuuta 1943 ja sai pappisvihkimyksensä 30. marraskuuta 1945. Hänestä tehtiin 2. toukokuuta 1966 Respettan titulaaripiispa ja sitten 22. lokakuuta 1970 São Paulon arkkipiispa. Kardinaali hän on ollut 5. maaliskuuta 1973 alkaen. Hän tuli kotimaassaan tunnetuksi vapautusteologina.


title: Paulo Evaristo Arns

text: Arns jäi eläkkeelle São Paulon arkkipiispan virasta 15. huhtikuuta 1998. Hän ei voinut osallistua uuden paavin valintaan keväällä 2005, sillä oli ennättänyt jo ylittää 80 vuoden iän. Hän oli vuonna 2010 Haitin maanjäristyksessä kuolleen brasilialaisen lastenlääkärin Zilda Arnsin (1934–2010) veli.


title: Nøgne Ø

text:
Nøgne Ø on Norjan Grimstadissa sijaitseva pienpanimo.
Niistä useita on saatavilla myös Suomessa Alkoissa ja ravintoloissa (vientiä Ruotsiin, Tanskaan, Suomeen, Englantiin ja Yhdysvaltoihin).


title: Nøgne Ø

text:
Nøgne Ø on Norjan suurin pullokäyviä, pastöroimattomia ja suodattamattomia oluita valmistava panimo.
Sen perustivat vuonna 2002 Gunnar Wiig ja Kjetil Jikiun. Wiig ja Jikiun ovat innokkaita kotioluidenpanijoita. Heidän mielestään Norjasta ei saanut kunnon olutta, mikä johti oman panimon perustamiseen. Nøgne Ø:n omistaa kuusi yksityishenkilöä. Vuosituotanto on 3500 hehtolitraa (2010).


title: Nøgne Ø

text:
Panimon tuotteet tunnistaa tavaramerkinomaisesta, hyvin tummanruskeasta 0,5 litran pullosta, jonka etiketissä on suuri Ø-logo.
Oluet ovat yleensä vahvoja humaloinniltaan sekä alkoholipitoisuudeltaan.Panimon nimi pohjautuu Henrik Ibsenin runoon "Terje Vigen". Runon taustana on Britannian suorittama Norjan laivastosaarto 1809 ja sen aiheuttama nälänhätä. Runo alkaa säkeellä, jossa kerrotaan harmaasta miehestä nimellä Terje Vigen, joka asui mitä hedelmättömimmällä ja paljaalla saarella. Vigen päätti soutaa Tanskaan salakuljettaakseen ruokaa kotiin. Runo on kirjoitettu vanhahtavalla norjankielellä, jossa ilmaisu paljas saari on ilmaistu sanoilla "nøgne ø".


title: Nøgne Ø

text: Henrik Ibsen asui Grimstadissa runoa kirjoittaessaan ja paikalliselta hautausmaalta löytyy myös Terje Vigenin hautakivi. Vigenin itsepäisyys kohdata myrskyävä meri symboloi panimon asennetta mennä markkinoille sen perustamisvaiheessa vähemmän tunnettujen oluttyyppien kera.


title: George Chapman

text: George Chapman (synt. Seweryn Antonowicz Kłosowski; 14. joulukuuta 1865 – 7. huhtikuuta 1903) oli puolalaissyntyinen sarjamurhaaja, joka myrkytti Englannissa ainakin kolme naista.


title: George Chapman

text: Kłosowski syntyi Nagórnan kylässä, kouluttautui kirurgiksi ja saapui Lontooseen noin vuonna 1887. Hän alkoi tehdä parturintöitä ja meni vuonna 1889 naimisiin Lucy Baderskin kanssa. Hänellä oli Puolassa jo ennestään vaimo, jonka painostuksesta huolimatta hän jatkoi suhdettaan Baderskin kanssa. Hän sai uuden morsiamensa kanssa vauvan, joka kuoli varhaislapsuudessa. Pari asui jonkin aikaa New Jerseyssä, mutta palasi noin 1892.


title: George Chapman

text: Chapmanin uhrit olivat hänen omia rakastajattariaan: Mary Spink (k. 25. joulukuuta 1897), Elizabeth "Bessie" Taylor (k. 14. helmikuuta 1901) ja Maud Marsh (k. 22. lokakuuta 1902). Motiivi jäi hämäräksi, eikä Chapman koskaan solminut avioliittoa yhdenkään surmaamansa naisen kanssa. Chapman tuomittiin 20. maaliskuuta 1903 kuolemaan Maud Marshin murhasta, ja hänet hirtettiin Wandsworthissa huhtikuun seitsemäs.


title: George Chapman

text: Chapmanin kiinnijäämisen jälkeen on syntynyt sitkeä huhu, että hän olisi ollut myös Viiltäjä-Jack, mutta väittämää ei ole voitu osoittaa paikkansapitäväksi.


title: James Cromwell

text: James Oliver Cromwell (s. 27. tammikuuta 1940 Los Angeles) on yhdysvaltalainen televisio- ja elokuvanäyttelijä.


title: James Cromwell

text: Cromwell on syntynyt Los Angelesissa ja viettänyt lapsuutensa Manhattanilla. Hänen äitinsä on näyttelijä Kay Johnson ja isänsä oli näyttelijä, ohjaaja ja tuottaja John Cromwell, joka joutui edustajainhuoneen epäamerikkalaista toimintaa tutkivan komitean (House Un-American Activities Committee, HUAC) mustalle listalle. Koulun jälkeen hän aloitti arkkitehtuuriopinnot Carnegie Mellon -yliopistossa, mutta ajautui kuitenkin näyttämöuralle.


title: Statue (yhtye)

text: Statue oli rockin Suomen-mestaruuden vuonna 1989 voittanut thrash- ja power metal -yhtye. Yhtye hajosi vuonna 1991. Aktiivivuosina (1989-1991) yhtyen kotipaikka oli Kerava. Marko Moisio oli Murderaim-yhtyeessä 2002 - n. 2007. Jari Vanhanen vaikuttaa nykyään helsinkiläisessä The Lidocaine -yhtyeessä.


title: Edward Pierson Ramsay

text: Edward Pierson Ramsay (3. joulukuuta 1842 Dobroyd Estate, Long Cove, Sydney – 16. joulukuuta 1916 Sydney) oli australialainen eläintieteilijä ja lintutieteilijä.


title: Edward Pierson Ramsay

text: Hänen isänsä oli tohtori David Ramsay, äitinsä Sarah Ann Lord. Hän opiskeli St Mark's Collegiate Schoolissa, The King's Schoolissa, Parramattassa. Hän opiskeli lääketiedettä Sydneyn yliopistossa 1863–1865, mutta ei suorittanut loppuun opintojaan. Vaikka hän ei koskaan suorittanut oppiarvoa eläintieteissä, hän oli hyvin perillä luonnonhistoriasta ja julkaisi useita tutkielmia.


title: Edward Pierson Ramsay

text: 1863 hän oli "Entomological Society of New South Wales"in taloudenhoitaja. 1865 hän toimitti tutkielman "Oology of Australia" "Philosophical Society"lle, ja kun em. seura yhdistettiin "Royal Society of New South Wales"iin, hän sai vapaajäsenyyden seuran hyväksi tekemästään työstä.


title: Edward Pierson Ramsay

text: 1868 Ramsay perusti veljiensä kanssa sokeriruokoplantaasin Queenslandiin, mutta se ei ollut menestys. Hän oli yksi "Linnean Society of New South Wales"in perustajista 1874 ja sen neuvoston jäsen vuoteen 1892 saakka. Hänestä tuli ensimmäinen Australiassa syntynyt "Australian Museum"in intendentti ja hän keräsi laajan kokoelman kansallisia aseita, pukuja, aterimia ja koruja kuvaamaan Polynesian ja Australian etnologiaa. Hän lisäsi kokoelmiin 17 600 lintua. Hän julkaisi yli 30 kaloja käsittelevää kirjoitusta. 1876–1894 hän julkaisi neliosaisen "Catalogue of the Australian Birds". Terveydellisistä syistä johtuen hän joutui luopumaan virastaan 1894.


title: Edward Pierson Ramsay

text: 1883 Ramsay matkusti Lontooseen Kansainvälisille kalavesimessuille. Siellä hän tapasi Francis Dayn, joka oli kerännyt kaloja useita vuosikymmeniä Etelä-Aasiassa. Ramsay hankki osan Dayn kokoelmasta, muun muassa 150 Dayn nimeämää lajia.


title: Edward Pierson Ramsay

text: Eläkkeelle jäätyään hän palveli Australian museota konsultoivana ornitologina vuoteen 1909.


title: Edward Pierson Ramsay

text: 7. marraskuuta 1876 hän meni naimisiin Ellen Eliza Foxin kanssa. Heille syntyi 4 tytärtä ja 2 poikaa, joista John Simeon Piersonista tuli kuuluisa lintuvalokuvaaja.


title: Edward Pierson Ramsay

text: Ramsay nimesi linnuista muun muassa tiheikkölaulajan ja punakurkkulurikin.


title: Jamie Bell

text: Andrew James Matfin ”Jamie” Bell (s. 14. maaliskuuta 1986 Billingham, Englanti) on englantilainen näyttelijä, joka tunnetaan parhaiten pääroolistaan elokuvassa "Billy Elliot". Hän voitti esikoiselokuvastaan parhaan miespääosan Bafta-palkinnon vuonna 2001.


title: Jamie Bell

text: Jamie Bell syntyi hänen äitinsä ollessa 16-vuotias. Hänen isänsä jätti perheen äidin odottaessa Jamieta. Bell tulee tanssijoiden suvusta: hänen isoäitinsä, äitinsä, tätinsä ja siskonsa ovat tanssijoita. Bell innostui tanssimisesta ollessaan seuraamassa siskonsa tanssitunteja. Kuusivuotiaana hän meni itse tanssitunneille ja hänen uransa lähti käyntiin. Bell yritti pitää tanssiharrastuksensa salassa koulukavereiltaan. Bell oli National Youth -musiikkiteatterin jäsen ja esiintyi vuonna 1998 Bugsy Malone -näytelmässä, muun muassa Hannah Spearrittin ja Sheridan Smithin vierellä.


title: Jamie Bell

text: Kun sana Bellin tanssiharrastuksesta levisi, häntä alettiin kiusata. Bell päätti todistaa, ettei tanssiminen ole pelkästään tytöille. Hän pääsi tavoitteeseensa "Billy Elliotin" avulla, sillä hänet valittiin päärooliin kahdentuhannen pohjoisenglantilaisen pojan joukosta. Valinta kannatti, sillä hän sai roolistaan monia palkintoehdokkuuksia, joista suurimman osan hän voitti.


title: Jamie Bell

text: Jamie päätti valita seuraavat roolinsa huolellisesti. Hän ei jatkanut samaa linjaa eikä valinnut tanssielokuvia. Jamie on sanonut, ettei aio tanssia enää uudelleen elokuvissa, ellei kyseessä olisi "Moulin Rougen" tai "Chicagon" jatko-osa. Hän halusi kasvaa lapsitähdestä aikuiseksi näyttelijäksi. Seuraava elokuvavalinta oli "Deathwatch" (2002). Kauhuelokuvaa seurasi elokuva "Nicholas Nickelbyn elämä ja seikkailut" (2002).


title: Jamie Bell

text: Bell piti hiljaiseloa pari vuotta ja sai sitten roolin Dermot Mulroneyn ja Josh Lucasin ohella elokuvassa "Alakynnessä" (2004), joka nosti hänet takaisin otsikoihin. Jamie voitti roolistaan Parhaan nuoren pääosan palkinnon Young Artist Awardsissa. Tämän jälkeen Bell nähtiin Green Dayn musiikkivideolla Evan Rachel Woodin kanssa. Bell sai osan elokuvasta "Dear Wendy" (2005), joka kertoi yhdysvaltalaisista pasifistinuorista ja aseista. Seuraava Bellin elokuva "Ilopilleri" (2005) kertoi kalifornialaisista nuorista ja heidän perheidensä ”onnellisista” kulissielämistä. Seuraavaksi Bell kiinnitettiin sivuosaan Peter Jacksonin uudelleenfilmatisointi "King Kongiin" (2005). Kuvausten vuoksi Bell oli Uudessa-Seelannissa viisi ja puoli kuukautta.


title: Jamie Bell

text: Bell esitti Ralph Ignatowskia Clint Eastwoodin sotaelokuva "Isiemme lipuissa" (2006) sekä pääosaa elokuvassa "Hallam Foe", joka tuli teattereihin vuoden 2007 loppupuolella ja jota esitettiin myös Helsingissä Rakkautta ja Anarkiaa -filmifestivaaleilla 24. syyskuuta 2007. Hänet nähtiin myös vuoden 2007 keväällä Hayden Christensenin ohella elokuvassa "Jumper". Bell palasi juurilleen sotaelokuvassa "Uhma" (2009), jossa esiintyy myös James Bond -tähti Daniel Craig ja "Scream"-elokuvista tuttu Liev Schreiber.


title: Jamie Bell

text: Jamie Bell esittää toista pääroolia vuonna 2011 ensi-iltansa saaneessa historiallisessa elokuvassa "Kotka". Bell esittää myös Tinttiä Steven Spielbergin elokuvassa "".


title: Jamie Bell

text: Bell meni lokakuussa 2012 naimisiin näyttelijä Evan Rachel Woodin kanssa. He kohtasivat alun perin Green Dayn ”Wake Me Up When September Ends” -musiikkivideon kuvauksissa vuonna 2005. Jonkin aikaa seurusteltuaan he erosivat, mutta palasivat vuosia myöhemmin yhteen. Heidän esikoispoikansa syntyi heinäkuussa 2013.


title: Grandmaster Flash

text: Grandmaster Flash, oikealta nimeltään Joseph Saddler (s. 1. tammikuuta 1958 Bridgetown, Barbados), on yhdysvaltalainen hip hop -muusikko ja DJ. Häntä pidetään yhtenä hip hopin pioneereista. Grandmaster Flash ja hänen yhtyeensä The Furious Five pääsivät ensimmäisinä hip hop -artisteina Rock and Roll Hall of Fameen vuonna 2007.


title: Grandmaster Flash

text: Saddlerin perhe muutti Yhdysvaltoihin, ja hän kasvoi Bronxissa. Hän asuu nykyään Morrisaniassa Etelä-Bronxissa. Saddler oli New Yorkin ensimmäisiä DJ:tä. Taitonsa hän oppi muun muassa Pete Jonesilta ja DJ Kool Hercilta.


title: Monisolu-ukkonen

text: Monisoluinen ukkosmyrsky on ukkonen, jossa syntyy jatkuvasti uusia ukkospilviä. Kesän ukkosissa monisoluiset ukkoset ovat tavallisia. Yhden ukkossolun eli ukkospilven ikä on noin 20 minuuttia. Monisoluisessa ukkosessa on vierekkäin monessa eri kehitysvaiheessa olevia ukkospilviä. Kun yksi pilvi on käyttänyt voimansa loppuun, uusi pilvi alkaa jyristä ja salamoida. Usein uusi pilvi kehittyy sinne suuntaan mistä tuuli tulee.


title: Monisolu-ukkonen

text: Ukkossolu tarkoittaa yhtä ukkospilveä. Ukkonen voi olla yksittäinen ukkossolu tai rintamamainen laajalla, noin 50 km:n läpimittaisella alueella oleva monisoluinen ukkonen, ukkospilvien ryhmä. Kolmas tyyppi on voimakas supersolu-ukkonen. Suuri ukkosalue koostuu useista ukkospilvistä tai pilviryppäistä, jotka voivat ukkostaa tuntikausia.


title: Monisolu-ukkonen

text: Yksisoluinen ukkosmyrsky jota harvoin englanniksi on kutsuttu nimellä "pulse storm" yksittäinen ukkospilvi, lyhytikäinen, noin 20-30 minuuttia tai tunnin. Ulosvirtausalueella tapahtuva sade luo nopeasti alas laskevan virtauksen, joka tuhoaa ukkospilven. Nämä ovat Suomessa tavallisimpia. Niihin liittyy harvoin trombi tai tornado. Heinäkuiset "iltapäiväkuurot" ovat näitä.


title: Monisolu-ukkonen

text: Monisoluinen ukkosmyrsky on pitkäikäinen, sillä uusia ukkosia syntyy edellisten hävitessä. Näin monisoluisessa järjestelmässä on eri kehitysvaiheissa olevia ukkospilviä. Nämä ukkostavat vuoron perään.


title: Monisolu-ukkonen

text: Monesti ukkospilvet esiintyvät nauhamaisina jonoina. Ukkosen vallitessa käy usein niin, että kun aikaisempi ukkospilvi siirtyy pois, tilalle tulee uusi. Heikkenevien pilvien lähelle syntyy nopeasti uusia pilviä. Monesti useita ukkospilviä sisältävän ukkosalueen läpimitta on 40–50 km. Kesällä tyypillisesti ukkospilvistä koostuva rykelmä pyrkii kehittymään rintamaksi, jonka molemmilla sivuilla on pitkät kuuropilvijonot. Tällöin etenevä ukkonen muistuttaa ]-merkkiä tai väärin päin käännettyä C:tä. Monisoluinen ukkonen on monesti joko melkein paikallaan pysyttelevä 20–50 km:n läpimittainen pilviryhmä, tai noin 60 km pitkä, 40 km leveä liikkuva pilvijono. Pilvijonossa syntyy joskus uusia ukkosia edellisten mentyä ohi.


title: Monisolu-ukkonen

text: Monisoluinen ukkonen voi näyttää pysyvän paikallaan, kun uusia ukkossoluja syntyy nopeammin vanhojen taakse, vaikka ylätuuli kuljettaa pilviä pois. Monisoluinen ukkonen voi myös syntyä takana tulevien ukkospilvien puuskarintamaan. Näin ukkonen voi lähestyä havaitsijaa nopeasti. Vaikka esimerkiksi ukkostutkassa ukkonen voi näyttää olevan kaukana, alkaa lähellä äkkiä ukkostaa. Monisoluisen ukkosen syntymahdollisuutta lisää suuri tuulen suuntashear. Jos ukkospilvestä lähtevä puuskarintama on hidas, se ehtii synnyttää uuden ukkospilven ennen hajaantumistaan. Uusi ukkossolu syntyy yleensä paikkaan, missä puuskarintama osuu ukkospilveä syöttävään sisäänvirtaukseen. Se on vanhan ukkospilven etureunassa. Monesti uusi ukkossolu syntyy myös hieman sivullepäin, joten etenevä ukkonen leviää moniksi pilviksi. Monisoluinen ukkonen voi syntyä kahden toisiaan lähelle eri suunnista tulevan ukkosen vuorovaikuttaessa keskenään.


title: Monisolu-ukkonen

text: Monisoluisesta ukkosesta tai epämääräisestä ukkospilvien ryhmästä voi kehittyä pitkäikäinen mesomittakaavan konvektiiviseksi järjestelmäksi, joka voi säilyä elossa tunteja ja matkata satoja kilometrejä. Toiset mesomittakaavan konvektiiviset järjestelmät ovat järjestymättömiä, toiset rintamaa muistuttavia. Monen ukkospilven ryhmän eräs pilvi voi kehittyä hyvin voimakkaaksi supersolu-ukkoseksi. Pitkäikäinen, voimakas supersolu on Suomessa hyvin harvinainen. Se muodostuu, kun tuulen nopeus tai suunta muuttuu voimakkaasti ylöspäin mennessä eli on suuri tuulen shear. Ylösvirtausalueella ei sada. Supersolut ovat voimakkaimpia ja eniten vaurioita aiheuttavia ukkosia. 30 prosenttia supersoluista tuottaa tornadoja.